## Uredba o unutarnjem ustrojstvu Ministarstva poljoprivrede, šumarstva i vodnoga gospodarstva

### NN 86/2005 (15.7.2005.), Uredba o unutarnjem ustrojstvu Ministarstva poljoprivrede, šumarstva i vodnoga gospodarstva

# VLADA REPUBLIKE HRVATSKE

**1689**

Na temelju članka 60. stavaka 1. i 2. Zakona o
sustavu držav­ne uprave (»Narodne novine«, br. 75/93, 48/99, 15/2000, 59/2001 i 199/2003) i članka 27.
stavka 1. Zakona o ustrojstvu i djelokrugu središnjih tijela državne uprave
(»Narodne novine«, br. 199/2003 i 30/2004), Vlada
Republike Hrvatske je na sjednici održanoj 8. srpnja 2005. godine donijela

## UREDBU

### O UNUTARNJEM USTROJSTVU MINISTARSTVA POLJOPRIVREDE, ŠUMARSTVA I VODNOGA GOSPODARSTVA

I. OPĆE ODREDBE

Članak 1.

Ovom Uredbom određuje se unutarnje ustrojstvo
Ministarstva poljoprivrede, šumarstva i vodnoga gospodarstva (u daljnjem
tekstu: Ministarstvo), nazivi upravnih organizacija i drugih unutarnjih
ustrojstvenih jedinica u sastavu Ministarstva, njihov djelokrug i način
upravljanja, te okvirni broj državnih službenika i namještenika potrebnih za
obavljanje poslova iz djelokruga Ministarstva, kao i druga pitanja od značenja
za rad Ministarstva.

Članak 2.

Unutarnje ustrojstvo, upravljanje, kao i potreban
broj službenika i namještenika, uređuje se tako, da Ministarstvo može obavljati
upravne i druge stručne poslove koji su mu Zakonom dani u nadležnost i
djelokrug.

II. UNUTARNJE USTROJSTVO

Članak 3.

Za obavljanje poslova iz djelokruga
Ministarstva, ustrojavaju se sljedeće upravne organizacije i druge unutarnje
ustrojstvene jedinice u sastavu Ministarstva:

1. Kabinet ministra

2. Samostalni odjel za unutarnju reviziju

3. Tajništvo Ministarstva

4. Uprava poljoprivrede

5. Uprava za poljoprivredno zemljište

6. Uprava za poljoprivrednu politiku, Europsku
uniju i međunarodnu suradnju

7. Uprava za prehrambenu industriju

8. Uprava za veterinarstvo

9. Uprava za održivi razvitak seoskog prostora

10. Ravnateljstvo za tržišnu i strukturnu
potporu u poljoprivredi

11. Uprava ribarstva

12. Uprava šumarstva

13. Uprava za lovstvo

14. Uprava vodnoga gospodarstva

15. Uprava za drvnu industriju.

III. DJELOKRUG
UNUTARNJIH USTROJSTVENIH JEDINICA I NAČIN UPRAVLJANJA

1. KABINET MINISTRA

Članak 4.

U Kabinetu ministra obavljaju se stručni i
administrativni poslovi za ministra i državne tajnike, poslovi praćenja rada i
komuniciranja s Vladom Republike Hrvatske, Hrvatskim saborom i njihovim radnim
tijelima, te drugim ministarstvima, protokolarni poslovi, poslovi koordiniranja
međunarodnje suradnje i prevođenja, drugi poslovi u
svezi s ostvarivanjem programa rada Ministarstva i aktivnostima ministra i
državnih tajnika, poslovi odnosa s javnošću, medijskog i drugog prezentiranja
rada Ministarstva, te poslovi publikacija i tiskovina Ministarstva.

2. SAMOSTALNI ODJEL ZA
UNUTARNJU REVIZIJU

Članak 5.

Samostalni odjel za unutarnju reviziju provodi
unutarnju reviziju za cjelokupno Ministarstvo, daje stručna mišljenja i ima
savjetodavnu ulogu u cilju poboljšaja poslovanja
Ministarstva. Odjel procjenjuje sustave, procese i sustav unutarnjih kontrola
na temelju upravljanja rizicima; provodi unutarnje revizije u skladu s
najboljom strukovnom praksom i standardima unutarnje revizije i kodeksom
strukovne etike unutarnjih revizora; testira, analizira i ocjenjuje sve
poslovne funkcije iz nadležnosti Ministarstva; provodi pojedinačne unutarnje
revizije i daje preporuke ministru financija u svrhu postizanja veće
učinkovitosti i djelotvornosti sustava; izrađuje strateške i operativne planove
revizije, obavlja posebne revizije na zahtjev ministra ili prema potrebi;
obavlja reviziju o korištenju sredstava Europske unije i drugih međunarodnih
organizacija i institucija; izrađuje izvješća o obavljenoj unutarnjoj reviziji
koja podnosi ministru financija; prati provedbu preporuka navedenih u
izvješćima iz prethodno obavljenih revizija; izrađuje periodična i godišnja
izvješća o radu Odjela i dostavlja ih nadležnim institucijama i osobama u
skladu s važećim propisima; surađuje s Upravom za harmonizaciju unutarnje
revizije i financijske kontrole, što uključuje i obvezu dostave strateških i
godišnjih planova te godišnjeg izvješća toj Upravi; prati i predlaže stalnu
edukaciju unutarnjih revizora u skladu s Međunarodnim standardima unutarnje
revizije; procjenjuje praćenje provedbe preporuka Državnog ureda za reviziju
(»Narodne novine«, broj 43/2005).

3. TAJNIŠTVO
MINISTARSTVA

Članak 6.

U Tajništvu Ministarstva obavljaju se poslovi
usklađivanja rada upravnih organizacija u sastavu Ministarstva i unutarnjih
ustrojstvenih jedinica, daju upute za rad u svezi s ostvarivanjem plana rada,
koordiniraju poslovi na izradi i ostvarivanju plana rada i na temelju nacrta
planova rada predlažu planovi stručnog usavršavanja i osposobljavanja državnih
službenika, poduzimaju mjere za osiguranje učinkovitosti u radu, izrađuju se
izvješća o ostvarivanju plana rada, te o drugim pitanjima u svezi s radom i
ustrojstvom.

U Tajništvu se usklađuje rad na izradi nacrta
zakona i drugih propisa iz djelokruga Ministarstva i koordinira pravne poslove.

U Tajništvu se obavljaju kadrovski, opći,
tehnički i pomoćni poslovi, poslovi javnih nabava i ograničenih prikupljanja
ponuda, izrade godišnjeg plana nabava i evidencije godišnjih nabava, nadziru se
i koordiniraju poslovi obrambenih mjera, nadzire rad državnih službenika i
namještenika, skrbi o urednom i pravilnom korištenju imovine i sredstava za
rad, kao i opremanju prostora Ministarstva, o voznom parku i korištenju vozila,
o načinu održavanja sredstava i opreme, organizira prijevoz dužnosnika i
službenika Ministarstva, obavljaju poslovi pisarnice-pismohrane, prijepisa,
umnožavanja, ekonomata, domara, održavanje prostora, opreme i čistoće, te
poslovi informatizacije.

U Tajništvu se obavljaju i poslovi u svezi s
izradom finacijskog plana u skladu s napucima
ministra, te prati ostvarivanje donesenog financijskog plana, pribavljaju
izvješća i vrši nadzor nad namjenskim trošenjem sredstava, vodi knjigovodstvena
evidencija, obavljaju računovodstveni i drugi poslovi sukladno posebnim
propisima.

U Tajništvu se ustrojavaju sljedeće ustrojstvene
jedinice:

3.1. Odjel pravnih poslova

3.2. Odjel za kadrovske, opće, tehničke, pomoćne
i informatičke poslove

3.3. Odjel za financijsko-planske poslove i
računovodstvo.

***3.1. Odjel pravnih
poslova***

Članak 7.

Odjel pravnih poslova obavlja poslove izrade
nacrta prijedloga zakona, sudjeluje u izradi pravilnika, naredbi, naputaka i
drugih akata iz djelokruga Ministarstva, objedinjuje primjedbe, prijedloge i
mišljenja na nacrte prijedloga zakona drugih tijela državne uprave, daje
mišljenja i objašnjenja u svezi s provedbom zakona, prati propise i predlaže
izmjene u tim propisima, izrađuje nacrte prijedloga međunarodnih ugovora i
koordinira postupak sklapanja i izvršavanja međunarodnih ugovora iz djelokruga
Ministarstva; izrađuje nacrte prijedloga akata za pristupanje u članstvo
međunarodnim tijelima i organizacijama, koordinira upravni postupak i provodi
upravni nadzor u upravnim stvarima iz djelokruga Ministarstva, ako ti poslovi
zakonom, drugim propisom ili ovom Uredbom nisu stavljeni u djelokrug druge
unutarnje ustrojstvene jedinice Ministarstva; prati i osigurava primjenu zakona
i drugih propisa, ostvaruje suradnju s tijelima jedinica lokalne i područne
(regionalne) samouprave glede primjene zakona i drugih propisa iz djelokruga
Ministarstva, surađuje, nadzire i vodi evidenciju ustanova s javnim ovlastima
iz djelokruga Ministarstva i daje očitovanja na pojedina pravna pitanja iz
djelokruga rada Ministarstva, priprema odgovore i očitovanja na zahtjev
Državnog odvjetništva Republike Hrvatske u parnicama i postupcima ovrhe.

Za obavljanje poslova iz djelokruga odjela,
ustrojavaju se sljedeći odsjeci:

3.1.1. Odsjek za izradu propisa

3.1.2. Odsjek za upravne i sudske postupke.

*3.1.1. Odsjek za izradu propisa*

Članak 8.

Odsjek za izradu propisa obavlja poslove izrade
nacrta prijedloga zakona, daje mišljenja na pravilnike, naredbe, naputke i
druge akte iz djelokruga Ministarstva, objedinjuje primjedbe, prijedloge i
mišljenja na nacrte prijedloga zakona drugih tijela državne uprave, daje
mišljenja i objašnjenja u svezi s provedbom zakona, prati propise i predlaže
izmjene u tim propisima; izrađuje nacrte prijedloga međunarodnih ugovora i
koordinira postupak sklapanja i izvršavanja međunarodnih ugovora iz djelokruga
Ministarstva, izrađuje nacrte prijedloga akata za pristupanje u članstvo
međunarodnim tijelima i organizacijama; obavlja i druge poslove sukladno
posebnim propisima.

*3.1.2. Odsjek za upravne i sudske postupke*

Članak 9.

Odsjek za upravne i sudske postupke, koordinira
upravni postupak i provodi upravni nadzor u upravnim stvarima iz djelokruga
Ministarstva, ako ti poslovi zakonom, drugim propisom ili ovom Uredbom nisu
stavljeni u djelokrug unutarnje ustrojstvene jedinice Ministarstva; prati i
osigurava primjenu zakona i drugih propisa; ostvaruje suradnju s tijelima
jedinica lokalne i područne (regionalne) samouprave, glede primjene zakona i
drugih propisa iz djelokruga Ministarstva; daje očitovanja na pojedina pravna
pitanja iz djelokruga rada Ministarstva; priprema odgovore i očitovanja na
zahtjev Državnog odvjetništva Republike Hrvatske u parnicama i postupcima
ovrhe; obavlja i druge poslove sukladno posebnim propisima.

***3.2. Odjel za kadrovske,
opće, tehničke, pomoćne i informatičke poslove***

Članak 10.

Odjel za kadrovske, opće, tehničke, pomoćne i
informatičke poslove prati i provodi mjere kadrovske politike Ministarstva;
obavlja poslove oko izbora kandidata za prijam u radni odnos i raspored
službenika i namještenika; sudjeluje u izradi, donošenju i realizaciji plana
stručnog usavršavanja; prati statusna prava državnih službenika i namještenika,
njihov rad i napredovanje u službi, zastupa Ministarstvo u postupcima pred
službeničkim sudovima; vodi brigu o opremanju i održavanju prostorija
Ministarstva, te održavanju ostalih prostorija koje su Ministarstvu povjerene
na upravljanje; obavlja poslove primitka i otpreme pošte, poslove neposredne
unutarnje i vanjske dostave pismena i ostalih pošiljki, te poslove
evidentiranja pismena i vodi pismohranu; obavlja poslove prijepisa i
umnožavanja materijala; skrbi o urednom i pravilnom održavanju i upotrebi
sredstava i opreme Ministarstva; brine o nabavi sredstava i opreme
Ministarstva; koordinira i vodi poslove izrade godišnjeg plana nabave i
evidencije javnih nabava, poslove oko odabira najpovoljnijih dobavljača
sukladno s raspisanim javnim natječajima i postupcima ograničenog prikupljanja
ponuda; brine o tehničkom održavanju računalne opreme; brine o stabilnosti i
sigurnosti informacijskih sustava; brine o edukaciji državnih službenika i
namještenika za rad sa standardnim informatičkim proizvodima; obavlja poslove
oko civilnih i obrambenih priprema i tehničke poslove oko plana pripravnosti i
popratnih akata, te prenošenje istih na pravne osobe od posebnog značenja za
obranu, te organizira rad internog kafića.

Za obavljanje poslova iz djelokruga odjela
ustrojavaju se sljedeći odsjeci:

3.2.1. Odsjek za kadrovske i pomoćne poslove

3.2.2. Odsjek za opće i tehničke poslove

3.2.3. Odsjek za informatizaciju.

*3.2.1. Odsjek za kadrovske i pomoćne poslove*

Članak 11.

Odsjek za kadrovske i pomoćne poslove prati i
provodi mjere kadrovske politike Ministarstva, obavlja administrativne poslove
oko izbora kandidata za prijam u radni odnos i raspored službenika i
namještenika, sudjeluje u izradi, donošenju i realizaciji programa stručnog
usavršavanja, prati statusna prava državnih službenika i namještenika, njihov
rad i promicanje u službi; obavlja stručne i tehničke poslove, koji se odnose
na pisarnicu, pismohranu i otpremu pošte, organizira rad internog kafića, te
obavlja i druge poslove koje odredi tajnik neposredno ili ministar.

Za obavljanje poslova iz djelokruga odsjeka,
ustrojavaju se sljedeći odjeljci:

3.2.1.1. Odjeljak kadrovskih poslova

3.2.1.2. Odjeljak pisarnice

3.2.1.3. Odjeljak pomoćnih poslova.

3.2.1.1. Odjeljak
kadrovskih poslova

Članak 12.

Odjeljak kadrovskih poslova prati i provodi
mjere kadrovske politike Ministarstva, obavlja administrativne poslove oko
izbora kandidata za prijam u radni odnos i raspored službenika i namještenika,
sudjeluje u izradi, donošenju i realizaciji programa stručnog usavršavanja,
prati statusna prava državnih službenika i namještenika, njihov rad i
promicanje u službi.

3.2.1.2. Odjeljak
pisarnice

Članak 13.

Odjeljak pisarnice obavlja administrativne
poslove vezane za primitak i dostavu pošte, raspoređivanje akata, arhiviranje i
čuvanje registrirane građe, koja nastaje radom Ministarstva; stručne i tehničke
poslove, koji se odnose na pisarnicu, pismohranu i otpremu pošte.

3.2.1.3. Odjeljak
pomoćnih poslova

Članak 14.

Odjeljak pomoćnih poslova organizira i obavlja
poslove koji se odnose na održavanje čistoće prostorija, brine o servisu i
usluzi prilikom održavanja stručnih i radnih skupova u prostorijama Ministarstva,
o pravilnom korištenju reprezentacije, organizira rad internog kafića.

3.2.2. Odsjek za opće i
tehničke poslove

Članak 15.

Odsjek za opće i tehničke poslove priprema i
provodi postupke javnih nabava i ograničenih prikupljanja ponuda, te izrade
plana nabave i godišnje evidencije nabava; skrbi o urednom i pravilnom
korištenju imovine i sredstava rada; obavlja poslove koji se odnose na
opremanje i održavanje poslovnih prostorija, obavlja stručne i druge poslove
koji se odnose na opremanje prostorija Ministarstva; provodi poslove obrambenih
priprema Ministarstva, te obavlja i druge poslove sukladno posebnim propisima.

Za obavljanje poslova iz djelokruga Odsjeka,
ustrojavaju se sljedeći odjeljci:

3.2.2.1. Odjeljak za javne nabave

3.2.2.2. Odjeljak za tehničke poslove.

3.2.2.1. Odjeljak za
javne nabave

Članak 16.

Odjeljak za javne nabave koordinira i provodi
poslove izrade planova nabave i godišnjih evidencija, priprema i provodi
postupke javnih nabava i ograničenih prikupljanja ponuda, te prati izvršenje
ugovora sklopljenjih temeljem istih postupaka.

3.2.2.2. Odjeljak za
tehničke poslove

Članak 17.

Odjeljak za tehničke poslove brine o pravilnom
korištenju imovine, sredstva rada i opreme Ministarstva, obavlja poslove
opremanja i održavanja prostorija Ministarstva, provodi poslove obrambenih
priprema Ministarstva.

3.2.3. Odsjek za
informatizaciju

Članak 18.

Odsjek za informatizaciju brine o tehničkom
održavanju računalne opreme, o stabilnosti i sigurnosti informacijskih sustava,
brine o edukaciji državnih službenika i namještenika za rad sa standardnim
informatičkim proizvodima, obavlja poslove uređivanja WEB stranica Ministarstva
i druge poslove sukladno posebnim propisima.

***3.3. Odjel za
financijsko-planske poslove i računovodstvo***

Članak 19.

Odjel za financijsko-planske poslove i
računovodstvo koordinira i organizira rad na poslovima i zadacima koji se
odnose na stručno i pravovremeno obavljanje poslova u odsjecima; izrađuje plan
rada Odjela i brine se za njegovo izvršavanje; proučava i sudjeluje u stručnoj
obradi najsloženijih poslova iz djelokruga rada Ministarstva, koja se odnose na
praćenje i primjenu propisa iz područja financijsko-planskih i računovodstvenih
poslova; sudjeluje i predlaže izradu financijskih planova i vrši nadzor nad
zakonitim i namjenskim korištenjem financijskih sredstava; sudjeluje u izradi
financijskih izvješća i koordinira rad s odgovarajućim državnim institucijama i
ustanovama, te obavlja i druge poslove sukladno posebnim propisima.

Za obavljanje poslova iz djelokruga odjela,
ustrojavaju se sljedeće ustrojstvene jedinice:

3.3.1. Pododsjek za
financijsko-planske poslove

3.3.2. Pododsjek za
računovodstvene poslove.

*3.3.1. Pododsjek za
financijsko-planske poslove*

Članak 20.

Pododsjek za financijsko-planske
poslove koordinira i organizira rad na poslovima i zadacima koji se odnose na
stručno i pravovremeno obavljanje poslova u Pododsjeku;
izrađuje prijedloge Plana proračuna, prati njegovo izvršavanje, izrađuje
financijske planove i kontrolira zakonito i namjensko trošenje novčanih
sredstava u skladu s planiranim aktivnostima i projektima sukladno ekonomskoj
klasifikaciji prema Pravilniku o proračunskom računskom planu; obavlja sve
poslove Državne riznice; dostavlja zahtjeve Ministarstvu financija i kontrolira
trošenje transferiranih sredstava kod njihovih korisnika; kontrolira naplatu i
korištenje sredstava od vlastitih prihoda, analizira financijske pokazatelje,
te obavlja i druge poslove sukladno posebnim propisima.

*3.3.2. Pododsjek za
računovodstvene poslove*

Članak 21.

Pododsjek za računovodstvene
poslove vodi financijsko i računovodstveno poslovanje, prati i izučava zakone i
druge propise vezane za financijsko i računovodstveno poslovanje, izrađuje
periodične, polugodišnje i godišnje završne račune po pojedinim žiroračunima,
te ih onda konsolidira za izvještajna razdoblja; sudjeluje u izradi
financijskog plana i vodi računa o namjenskom trošenju sredstava u skladu sa
planiranim aktivnostima i projektima, sukladno ekonomskoj klasifikaciji prema
Pravilniku o proračunskom računskom planu; obavlja poslove evidencije
financijskih promjena u Glavnoj knjizi i pomoćnim knjigama, odnosno analitičke
evidencije, vodi knjige ulaznih i knjige izlaznih faktura, knjigu nefinancijske
imovine, vrši financijsku i računovodstvenu kontrolu, likvidaciju računa,
obračun plaća, bolovanja i ostalih naknada za zaposlene, izrađuje statistička i
financijska izvješća, organizira i vodi godišnji popis osnovnih sredstava i
sitnog inventara, vodi knjigu osnovnih sredstava i sitnog inventara, usklađuje
inventuru s knjigovodstvenim stanjem i obavlja druge poslove sukladno posebnim
propisima.

Za obavljanje poslova iz djelokruga pododsjeka, ustrojavaju se sljedeće ustrojstvene jedinice:

3.3.2.1. Odjeljak za računovodstvene poslove

3.3.2.2. Odjeljak za platni promet.

3.3.2.1. Odjeljak za
računovodstvene poslove

Članak 22.

Odjeljak za računovodstvene poslove obavlja poslove
evidencije financijskih promjena u Glavnoj knjizi i pomoćnim knjigama, odnosno
analitičke evidencije, knjigu nefinancijske imovine, vrši financijsku i
računovodstvenu kontrolu, likvidaciju računa, obračun plaća, bolovanja i
ostalih naknada za zaposlene, izrađuje statistička i financijska izvješća,
usklađuje inventuru s knjigovodstvenim stanjem i obavlja druge poslove.

Vodi financijsko i računovodstveno poslovanje;
prati i izučava zakone i druge propise vezane za financijsko i računovodstveno
poslovanje, izrađuje periodične, polugodišnje i godišnje završne račune po
pojedinim žiroračunima, te ih onda konsolidira za izvještajna razdoblja.

Sudjeluje u izradi financijskog plana i vodi
računa o namjenskom trošenju sredstava u skladu s planiranim aktivnostima i
projektima sukladno ekonomskoj klasifikaciji prema Pravilniku o proračunskom
računskom planu. Obavlja i druge poslove sukladno posebnim propisima.

3.3.2.2. Odjeljak za
platni promet

Članak 23.

Odjeljak za platni promet vodi knjige ulaznih i
knjige izlaznih faktura, obavlja poslove evidencije financijskih promjena u
pomoćnim knjigama, odnosno analitičke evidencije, vodi knjige ulaznih i knjige
izlaznih faktura, izrađuje statistička i financijska izvješća, obavlja
blagajničko poslovanje glavne blagajne, devizne blagajne, blagajne goriva i
blagajne poštarine, obavlja gotovinske uplate i isplate na osnovi uredno
likvidirane dokumentacije, kontira i knjiži financijsku dokumentaciju,
kontrolira ispravnost deviznih putnih naloga, usklađuje kompletno devizno poslovanje
s Glavnom knjigom, sudjeluje i izrađuje periodične, polugodišnje i godišnje
završne račune i druge poslove sukladno posebnim propisima.

4. UPRAVA POLJOPRIVREDE

Članak 24.

Uprava poljoprivrede izvršava zakone i propise u
području poljoprivrede; izravno je nadležna za provođenje Zakona o sjemenu i
sadnom materijalu i priznavanju sorti poljoprivrednog bilja, Zakona o zaštiti
sorti poljoprivrednog bilja, Zakona o stočarstvu, Zakona o zaštiti bilja,
Zakona o gnojivima i poboljšivačima tla, Zakona obrani
od tuče, obavlja poslove po prenijetoj nadležnosti iz drugih zakona; rješava u
upravnim i inspekcijskim stvarima u području poljoprivrede; priprema nacrte i
donošenje zakona i podzakonskih akata iz područja
poljoprivrede i njihovo usklađenje sa smjernicama Europske unije; sudjeluje u
izradi proračuna i sustava potpore u poljoprivredi; obavlja inspekcijski nadzor
nad provođenjem zakona i općih akata kojima je uređeno područje poljoprivrede,
zaštite bilja, korištenje potpora u poljoprivredi i ribarstvu i gospodarenja
poljoprivrednim zemljištem; obavlja zdravstveni nadzor bilja u proizvodnji i u
prometu pošiljaka bilja preko državne granice u skladu s propisima o zaštiti
bilja; daje inicijativu za rješavanje pojedinih pitanja i odgovorna je za
stanje u svom djelokrugu; provodi upravni nadzor u skladu s propisima u
nadležnosti i ostale upravne poslove iz područja poljoprivrede, prati i
koordinira rad ustanova koje izvršavaju prenijete poslove iz zakona koji su u
nadležnosti uprave; obavlja poslove međunarodne suradnje, prati i provodi
međunarodne projekte iz područja nadležnosti.

Za obavljanje poslova ustrojavaju se sljedeće
ustrojstvene jedinice:

4.1. Odjel za poljoprivrednu proizvodnju

4.2. Odjel za zaštitu bilja

4.3. Odjel inspekcijskih poslova.

***4.1. Odjel za
poljoprivrednu proizvodnju***

Članak 25.

Odjel za poljoprivrednu proizvodnju izvršava
zakone i druge opće akte te je izravno nadležan za provođenje Zakona o sjemenu,
sadnom materijalu i priznavanju sorti poljoprivrednog bilja, Zakona o zaštiti
sorti poljoprivrednog bilja, Zakona o stočarstvu, Zakona o gnojivima i poboljšivačima tla, Zakona o obrani od tuče te po
prenijetoj nadležnosti izvršava dio poslova po Zakonu o zaštiti od elementarnih
nepogoda, Zakona o suzbijanju zlouporabe opojnih droga i Zakona o zaštiti
prirode; sudjeluje u pripremanju propisa i drugih općih akata te provodi
prilagodbu propisa i općih akata iz nadležnosti sa smjernicama Europske unije,
prati stanje u području poljoprivredne proizvodnje i predlaže mjere; surađuje s
ostalim upravnim tijelima i znanstvenim ustanovama, kreira i predlaže
rješavanje pojedinih pitanja u granicama svoga djelokruga; provodi upravni
nadzor i druge upravne i stručne poslove iz područja nadležnosti; sudjeluje u
izradi prijedloga proračuna i sustava potpore iz područja poljoprivredne
proizvodnje, rješava u upravnim stvarima, prati i koordinira rad Zavoda za
sjemenarstvo i rasadničarstvo, Hrvatskoga stočarskog centra, Zavoda za
voćarstvo, Državne ergele lipicanaca, Zavoda za poljoprivredno savjetodavnu
službu i Zavoda za vinarstvo i vinogradarstvo u dijelu prenijetih poslova po
zakonima i podzakonskim aktima iz nadležnosti Odjela;
obavlja poslove međunarodne suradnje, prati i provodi međunarodne projekte iz
područja nadležnosti.

Za obavljanje poslova u Odjelu za poljoprivrednu
proizvodnju ustrojavanju se dva odsjeka, i to:

4.1.1. Odsjek za biljnu proizvodnju

4.1.2. Odsjek za stočarsku proizvodnju.

*4.1.1. Odsjek za biljnu proizvodnju*

Članak 26.

Odsjek za biljnu proizvodnju izvršava zakone i
druge opće akte, te je izravno nadležan za provođenje Zakona o sjemenu, sadnom
materijalu i priznavanju sorti poljoprivrednog bilja, Zakona o zaštiti sorti
poljoprivrednog bilja, Zakona o gnojivima i poboljšivačima
tla, Zakona o obrani od tuče, te po prenijetoj nadležnosti izvršava dio poslova
po Zakonu o zaštiti od elementarnih nepogoda, Zakona o suzbijanju zlouporabe
opojnih droga i Zakona o zaštiti prirode; u okviru područja biljne proizvodnje;
prati stanje u području biljne proizvodnje koja podrazumijeva ratarsku
proizvodnu, proizvodnju u vrtlarstvu (povrćarstvo, cvjećarstvo, ljekovito
bilje), proizvodnju u vinogradarstvu, proizvodnju u voćarstvu, te reprodukciju
kroz proizvodnju poljoprivrednog sjemena i sadnog materijala; sudjeluje u
pripremanju propisa i drugih općih akata, te provodi prilagodbu propisa i općih
akata iz nadležnosti sa smjernicama Europske unije; daje prijedloge za
rješavanje pojedinih pitanja u granicama svoje nadležnosti; sudjeluje u izradi
prijedloga proračuna i sustava potpore iz područja biljne proizvodnje, rješava
u upravnim stvarima, provodi upravni nadzor nad provođenjem Zakona o sjemenu i
sadnom materijalu, Zakona o gnojivima i poboljšivačima
tla, i Zakona o obrani od tuče, te obavlja i druge upravne i stručne poslove iz
područja nadležnosti; prati i koordinira rad i Zavoda za sjemenarstvo i
rasadničarstvo, Zavoda za voćarstvo i Zavoda za vinarstvo i vinogradarstvo,
koji obavljaju upravne i stručne poslove temeljem zakona iz nadležnosti
Ministarstva; obavlja poslove međunarodne suradnje, prati i provodi međunarodne
projekte iz područja nadležnosti.

*4.1.2. Odsjek za stočarsku proizvodnju*

Članak 27.

Odsjek za stočarsku proizvodnju izvršava zakone,
i druge opće akte, te je izravno nadležan za provođenje Zakona o stočarstvu,
prati stanje u području stočarske proizvodnje: govedarstvo, svinjogojstvo,
peradarstvo, ovčarstvo, kozarstvo, konjogojstvo, pčelarstvo, kunićarstvo,
proizvodnju krznaša, prati provođenje uzgojno selekcijskih mjera i genetske
izgradnje u stočarstvu, daje inicijativu za rješavanje pojedinih pitanja u
granicama svoga djelokruga; sudjeluje u pripremanju propisa i drugih općih
akata, te provodi prilagodbu propisa i općih akata iz nadležnosti sa
smjernicama i zakonima Europske unije; sudjeluje u izradi prijedloga proračuna
i sustava potpore iz područja stočarske proizvodnje, provodi upravni nadzor u
okviru provođenja Zakona o stočarstvu i druge upravne i stručne poslove iz
područja nadležnosti; prati i koordinira rad Hrvatskog stočarsko selekcijskog
centra i Državne ergele lipicanaca koji obavljaju upravne i stručne poslove
temeljem zakona iz nadležnosti odsjeka; obavlja poslove međunarodne suradnje,
prati i provodi međunarodne projekte iz područja nadležnosti.

***4.2. Odjel zaštite bilja***

Članak 28.

Odjel zaštite bilja obavlja upravne poslove iz
područja zaštite bilja i sredstava za zaštitu bilja, priprema nacrte propisa iz
područja zaštite bilja i sredstava za zaštitu bilja, priprema planove za
utvrđivanje ciljeva i strategije zaštite bilja, koordinira rad i razmjenjuje
informacije sa Zavodom za zaštitu bilja i ostalim stručnim institucijama
uključenim u poslove zaštite bilja i sredstava za zaštitu bilja, surađuje s
ostalim upravnim tijelima nadležnima za poslove zaštite bilja, surađuje sa
znanstvenim ustanovama, provodi analizu i ocjenu zdrastvenog
stanja bilja i biljnih proizvoda, koordinira pripremu i donosi programe
sustavnih istraživanja štetočinja bilja, kreira i
predlaže odgovarajuće mjere s ciljem unaprjeđenja struke zaštite bilja i njenog
razvoja, prati stanje u područjima koja su zaražena karantenskim štetočinjama bilja i donosi prijedloge za poboljšanje
stanja, prati i analizira rad izvještajno prognozne službe za zaštitu bilja,
vodi bilateralnu i multilateralnu suradnju na području zaštite bilja i
sredstava za zaštitu bilja, prati propise u drugim državama iz područja zaštite
bilja i sredstava za zaštitu bilja, usklađuje propise s zakonodavstvom Europske
unije i ostalim međunarodnim standardima i normativima, surađuje i razmjenjuje
informacije sa službama za zaštitu bilja drugih država i s međunarodnim
institucijama nadležnim za zdravstvenu zaštitu bilja i sredstva za zaštitu
bilja, izrađuje stručne naputke, mišljenja, odgovore i izvješća, donosi
rješenja – dozvole za stavljanje u promet sredstava za zaštitu bilja,
uspostavlja i vodi upisnike, popise i evidencije, priprema izvješća o
proizvodnji i prometu sredstava za zaštitu bilja, izrađuje izvješća prema
međunarodnim standardima i ostavlja ih nadležnim međunarodnim institucijama, te
obavlja i druge poslove propisane zakonom.

***4.3. Odjel inspekcijskih
poslova***

Članak 29.

Odjel inspekcijskih poslova obavlja inspekcijski
nadzor nad provođenjem zakona, drugih propisa i općih akata kojima je uređeno
područje poljoprivredne proizvodnje i zaštite bilja, prehrambene i prerađivačke
industrije, gospodarenja poljoprivrednim zemljištem, korištenja državne potpore
poljoprivredi, ribarstvu, šumarstvu i ruralnim područjima; obavlja izravan uvid
u ispunjavanje uvjeta i obav­ljanje
djelatnosti nadziranih pravnih i fizičkih osoba, te poduzima mjere određene
zakonima i propisima donijetim na temelju njih;
rješava u upravnim stvarima iz područja svoje nadležnosti; obavlja naplatu
naknade za obavljene fitosanitarne preglede;
sudjeluje u pripremi i izradi prijedloga državnog proračuna iz svojeg
djelokruga; daje stručna mišljenja, objašnjenja i upute u svezi s primjenom
propisa u području inspekcijskog nadzora; priprema i izrađuje godišnje planove
rada i godišnja izvješća o radu; daje prijedloge i sudjeluje u pripremanju zakona
i podzakonskih propisa iz područja svoga djelokruga;
surađuje s upravnim tijelima, stručnim ustanovama i znanstvenim institucijama;
brine o prilagodbi propisa i općih akata iz područja fitosanitarne
kontrole sa smjernicama Europske unije; sudjeluje u izradi i provedbi projekata
iz područja fitosanitarne kontrole; surađuje s fitosanitarnim službama drugih država i međunarodnim
institucijama, te obavlja i druge poslove propisane zakonom.

U sklopu Odjela inspekcijskih poslova,
ustrojavaju se sljedeći odsjeci:

4.3.1. Odsjek inspekcija u poljoprivredi

4.3.2. Odsjek fitosanitarne
inspekcije.

*4.3.1. Odsjek inspekcija u poljoprivredi*

Članak 30.

Odsjek inspekcija u poljoprivredi obavlja
inspekcijski nadzor nad provođenjem zakona, drugih propisa i općih akata kojima
je uređeno gospodarenje poljoprivrednim zemljištem, korištenje držav­ne potpore u poljoprivredi, ribarstvu i šumarstvu,
kakvoća i promet gnojiva (mineralnih i organskih) i poboljšivača
tla, te proizvodnja organskih gnojiva i poboljšivača
tla, proizvodnja, otkup, obrada i promet duhana, ekološka proizvodnja
poljoprivrednih i prehrambenih proizvoda, te prerada u ekološkoj proizvodnji,
proizvodnja i kakvoća ostalih poljoprivrednih proizvoda, proizvodnja i trgovina
poljoprivrednog sjemena i poljoprivrednoga sadnog materijala, zaštita bilja i
promet sredstvima za zaštitu bilja do preuzimanja ovih poslova od Odsjeka fitosanitarne inspekcije, proizvodnja, odabiranje i
trgovina uzgojno valjanih životinja, držanje i iskorištavanje domaćih
životinja, rad udruga koje se bave uzgojem uzgojno valjanih životinja,
proizvodnja i trgovina stočne hrane i proizvoda životinjskog podrijetla,
proizvodnja, promet i prerada grožđa za vino, proizvodnja i promet vina i
drugih proizvoda od grožđa i vina, označavanje, zaštita zemljopisnog
podrijetla, proizvodnja i promet voćnih vina i drugih proizvoda na bazi voćnih
vina; obavlja izravan uvid u ispunjavanje uvjeta i obavljanje djelatnosti
nadziranih pravnih i fizičkih osoba, te poduzima mjere određene zakonima i
propisima donijetim na temelju njih; rješava u
upravnim stvarima iz svoga djelokruga; sudjeluje u pripremi i izradi prijedloga
državnog proračuna iz svoga djelokruga; daje stručna mišljenja, objašnjenja i
upute u svezi s primjenom propisa u području inspekcijskog nadzora; priprema i
izrađuje godišnje planove rada i godišnja izvješća o radu; daje prijedloge i
sudjeluje u pripremanju zakona i podzakonskih propisa
iz svoga djelokruga, te obavlja i druge poslove propisane zakonom.

U Odsjeku inspekcija u poljoprivredi djeluju: poljoprivredna
inspekcija, inspekcija bilinogojstva, inspekcija
zaštite bilja, stočarska inspekcija i vinarska inspekcija.

Za obavljanje poslova Odsjeka ustrojavaju se Pododsjeci sa sjedištem u Zagrebu, Varaždinu, Osijeku,
Rijeci i Splitu:

4.3.1.1. Pododsjek
inspekcijskog nadzora Zagreb za područje Grada Zagreba, Zagrebačke, Karlovačke,
Sisačko-moslavačke i Bjelovarsko-bilogorske županije,

4.3.1.2. Pododsjek
inspekcijskog nadzora Varaždin za područje Varaždinske, Međimurske,
Koprivničko-križevačke i Krapinsko-zagorske županije,

4.3.1.3. Pododsjek
inspekcijskog nadzora Osijek za područje Osječko-baranjske,
Vukovarsko-srijemske, Brodsko-posavske, Požeško-slavonske i
Virovitičko-podravske županije,

4.3.1.4. Pododsjek
inspekcijskog nadzora Rijeka za područje Primorsko-goranske, Istarske i
Ličko-senjske županije,

4.3.1.5. Pododsjek
inspekcijskog nadzora Split za područje Splitsko-dalmatinske,
Dubrovačko-neretvanske, Šibensko-kninske i Zadarske županije.

Pododsjeci inspekcijskog nadzora
Zagreb, Varaždin, Osijek, Rijeka i Split obavljaju inspekcijski nadzor u prvom
stupnju nad provođenjem zakona, drugih propisa i općih akata iz djelokruga
poljoprivredne inspekcije, inspekcije bilinogojstva,
inspekcije zaštite bilja, stočarske inspekcije i vinarske inspekcije, obavljaju
izravan uvid u ispunjavanje uvjeta i obavljanje djelatnosti nadziranih pravnih
i fizičkih osoba, te poduzimaju mjere određene zakonima i propisima donijetim na temelju njih, rješavaju u upravnim stvarima iz
svog djelokruga, obavljaju poslove u svezi sa izvršenjem inspekcijskih
rješenja, prate i nadziru provedbu mjera za unaprjeđenje zakonitosti iz svoga
djelokruga, sudjeluju u pripremi i izradi prijedloga držav­nog proračuna Republike Hrvatske iz svog djelokruga,
pripremaju i izrađuju godišnje planove rada i godišnja izvješća o radu,
surađuju s upravnim tijelima, stručnim ustanovama i znanstvenim institucijama,
te obavljaju i druge poslove propisane zakonom.

*4.3.2. Odsjek fitosanitarne
inspekcije*

Članak 31.

Odsjek fitosanitarne inspekcije
obavlja zdravstveni nadzor bilja i biljnih proizvoda u prometu preko državne
granice i zdravstveni nadzor bilja i biljnih proizvoda u unutrašnjosti zemlje
(na mjestu proizvodnje, prerade, skladištenja i sl.)
u skladu s propisima o zaštiti bilja; obavlja kontrolu sredstava za zaštitu
bilja; obavlja kontrolu sortnosti reprodukcijskog
materijala poljoprivrednog i šumskog bilja pri uvozu; rješava u upravnim
stvarima iz svoga djelokruga; obavlja naplatu naknade za obavljene preglede
bilja i sredstava za zaštitu bilja; prikuplja podatke i izrađuje izvješća o
obavljenim zdravstvenim pregledima bilja i kontroli sredstava za zaštitu bilja;
daje stručna mišljenja u vezi s primjenom propisa iz svoga djelokruga;
sudjeluje u pripremanju propisa iz područja fitosanitarne
kontrole; brine o prilagodbi propisa i općih akata iz svojeg djelokruga sa
smjernicama Europske unije; sudjeluje u usklađivanju propisa s međunarodnim
standardima i normativima; sudjeluje u pripremi i provedbi CARDS projekata iz
svojeg djelokruga; surađuje s upravnim tijelima, stručnim ustanovama i
znanstvenim institucijama zaštite bilja, vodi brigu o izobrazbi i
osposobljavanju fitosanitarnih inspektora; surađuje s
fitosanitarnim službama drugih država i međunarodnim
institucijama; obavlja i druge poslove propisane zakonom.

Za obavljanje poslova Odsjeka ustrojavaju se pododsjeci sa sjedištem u Zagrebu, Goričanu,
Osijeku, Rijeci i Splitu:

1. Pododsjek fitosanitarne inspekcije Zagreb,

2. Pododsjek fitosanitarne inspekcije Goričan,

3. Pododsjek fitosanitarne inspekcije Osijek,

4. Pododsjek fitosanitarne inspekcije Rijeka,

5. Pododsjek fitosanitarne inspekcije Split.

5. UPRAVA ZA
POLJOPRIVREDNO ZEMLJIŠTE

Članak 32.

Uprava za poljoprivredno zemljište daje
inicijativu za rješavanje pojedinih pitanja i odgovorna je za stanje u
granicama svojeg djelokruga; rješava u upravnim stvarima; provodi upravni
nadzor; daje stručne podloge za izradu nacrta propisa i provedbenih akata, te
međunarodnih ugovora; radi na zakonodavnoj prilagodbi propisa iz svog djelokruga
sa propisima EU; sudjeluje u izradi proračuna iz djelokruga uprave; obavlja i
prati stanje u okviru nadležnosti, te daje inicijativu za rješavanje pojedinih
pitanja i odgovorna je za stanje u svom djelokrugu, surađuje s drugim tijelima
u izradi prijedloga zemljišne politike, obavlja stručne poslove u svezi s
postupkom natječaja, odnosno prikupljanja ponude, te pripremanja odluke o
koncesiji, izrađuje nacrte ugovora o koncesiji za korištenje poljoprivrednog
zemljišta u vlasništvu države, pokreće postupak za otkaz ugovora o koncesiji
prije isteka vremena koncesije, priprema suglasnost na odluku o raspisivanju
javnog natječaja za prodaju i zakup poljoprivrednog zemljišta u vlasništvu
države, te suglasnost na odluku o izboru najpovoljnije ponude koju donosi općinsko,
odnosno gradsko vijeće, odnosno Skupština Grada Zagreba na čijem se području
zemljište nalazi, priprema odluku o zamjeni poljoprivrednog zemljišta u
vlasništvu države, daje suglasnost na program raspolaganja poljoprivrednim
zemljištem u vlasništvu države koji donosi jedinica lokalne i područne
(regionalne) samouprave, obavlja i stručne poslove u predmetima drugih oblika
raspolaganja poljoprivrednim zemljištem u vlasništvu države, izrađuje mišljenja
o predmetima imovinsko-pravne naravi radi uređenja imovinsko-pravnih odnosa, te
obavlja druge poslove u svezi s raspolaganjem poljoprivrednim zemljištem u
vlasništvu države; radi poslove uspostave informacijskog sustava za
raspolaganje poljoprivrednim zemljištem u vlasništvu države; radi na uspostavi
i primjeni GIS tehnologije u gospodarenju poljoprivrednim zemljištem; surađuje
s drugim nadležnim tijelima radi određivanja prioriteta nove geodetske izmjere
i usklađenja stanja površina između stvarnog stanja u naravi i katastarske i
zemljišnoknjižne evidencije; brine o zaštiti poljoprivred­nog zemljišta od onečišćenja štetnim tvarima, radi na
promjeni namjene poljoprivrednog zemljišta; obavlja stručne poslove u svezi s
programom i mjerama osposobljavanja neplodnoga zemljišta i povećanja proizvodne
sposobnosti ostalog poljoprivrednog zemljišta, obavlja stručne poslove u svezi
s programom i mjerama osposobljavanja neplodnoga zemljišta i povećanja
proizvodne sposobnosti ostalog poljoprivrednog zemljišta; izrađuje
drugostupanjska rješenja u upravnom postupku kod utvrđivanja naknade za
promjenu namjene poljoprivrednog zemljišta; obavlja poslove ruralnog uređenja i
okrupnjavanja poljoprivrednog zemljišta u privatnom i državnom vlasništvu;
provodi upravni nadzor po posebnim propisima, te provodi nadzor u skladu s posebnim
zakonom i ostale poslove koji joj se stave u nadležnost.

Za obavljanje poslova iz stavka 1. ovoga članka,
ustrojavaju se sljedeće ustrojstvene jedinice:

5.1. Odjel za raspolaganje poljoprivrednim
zemljištem

5.2. Odjel za geodetske poslove i primjenu GIS-a
u raspolaganju poljoprivrednim zemljištem

5.3. Odjel za zaštitu i promjenu namjene
poljoprivrednog zemljišta.

***5.1. Odjel za
raspolaganje poljoprivrednim zemljištem***

Članak 33.

Odjel za raspolaganje poljoprivrednim zemljištem
izvršava zakone, propise i druge akte koji se odnose na poljoprivredno
zemljište u vlasništvu države i surađuje s drugim tijelima državne uprave u
izradi prijedloga zemljišne politike, izrađuje nacrte prijedloga zakona, te podzakonske akte, predlaže koncepte raspolaganja poljoprivrednim
zemljištem u vlasništvu države, surađuje s drugim nadležnim tijelima u izradi
prijedloga zemljišne politike s posebnim osvrtom na oblike raspolaganja
poljoprivrednim zemljištem u vlasništvu države, izrađuje odgovarajuće stručne
podloge, izvješća, analize o raspolaganju poljoprivrednim zemljištem u
vlasništvu države, obavlja poslove u svezi s postupkom natječaja za koncesiju
zemljišta u vlasništvu države, priprema odluke o rapisivanju
natječaja za koncesiju, priprema odluke o izboru najpovoljnijeg ponuditelja za
koncesiju, izrađuje nacrte ugovora o dodjeli koncesije i pokreće postupak za
otkaz ugovora o koncesiji, priprema suglasnost na odluku o raspisivanju javnog
natječaja za prodaju i zakup poljoprivrednog zemljišta u vlasništvu države, te
suglasnost na odluku o izboru najpovoljnije ponude koju donosi općinsko odnosno
gradsko vijeće, odnosno skupština Grada Zagreba na čijem se području zemljište
nalazi, priprema odluku o zamjeni poljoprivrednog zemljišta u vlasništvu
države, daje suglasnost na program raspolaganja poljoprivrednim zemljištem u
vlasništvu države, koji donosi jedinica lokalne samouprave, daje mišljenje u
svezi s raspolaganjem poljoprivrednim zemljištem u vlasništvu države, provodi
upravni nadzor po posebnim propisima, te provodi nadzor u skladu s posebnim
zakonom.

Za obavljanje poslova u Odjelu za raspolaganje
poljoprivrednim zemljištem ustrojavaju se dva odsjeka, i to:

5.1.1. Odsjek za provedbu raspolaganja
poljoprivrednim zemljištem

5.1.2. Odsjek za plan, analizu i nadzor
raspolaganja poljoprivrednim zemljištem.

*5.1.1. Odsjek za provedbu raspolaganja poljoprivrednim
zemljištem*

Članak 34.

Odsjek za provedbu raspolaganja poljoprivrednim
zemljištem izvršava zakone, propise i druge akte koji se odnose na
poljoprivredno zemljište u vlasništvu države, izrađuje nacrte prijedloga
zakona, te podzakonske akte, predlaže koncepte
raspolaganja poljoprivrednim zemljištem u vlasništvu države, surađuje s drugim
nadležnim tijelima u izradi prijedloga zemljišne politike s posebnim osvrtom na
oblike raspolaganja poljoprivrednim zemljištem u vlasništvu države; uređuje
pravne odnose na poljoprivrednom zemljištu, obav­lja poslove u svezi s postupkom natječaja za koncesiju
zemljišta u vlasništvu države, priprema odluke o raspisivanju natječaja za
koncesiju, priprema odluke o izboru najpovoljnijeg ponuditelja za koncesiju,
izrađuje nacrte ugovora o dodjeli koncesije i pokreće postupak za otkaz ugovora
o koncesiji, priprema suglasnost na odluku o raspisivanju javnog natječaja za
prodaju i zakup poljoprivrednog zemljišta u vlasništvu države, te suglasnost na
odluku o izboru najpovoljnije ponude koju donosi općinsko odnosno gradsko
vijeće, odnosno skupština Grada Zagreba na čijem se području zemljište nalazi,
priprema odluku o zamjeni poljoprivrednog zemljišta u vlasništvu države, daje
suglasnost na program raspolaganja poljoprivrednim zemljištem u vlasništvu
države, koji donosi jedinica lokalne samouprave, provodi očevide u postupcima
raspolaganja, te provodi nadzor u skladu s posebnim zakonom.

*5.1.2. Odsjek za plan, analizu i nadzor raspolaganja
poljoprivrednim zemljištem*

Članak 35.

Odsjek
za plan, analizu i nadzor raspolaganja poljoprivrednim zemljištem izvršava
zakone, propise i druge akte koji se odnose na poljoprivredno zemljište u
vlasništvu države daje mišljenje u svezi s raspolaganjem poljoprivrednim
zemljištem u vlasništvu države, izrađuje nacrte prijedloga zakona, te podzakonske akte, predlaže koncepte raspolaganja
poljoprivrednim zemljištem u vlasništvu države, surađuje s drugim nadležnim
tijelima u izradi prijedloga zemljišne politike s posebnim osvrtom na oblike
raspolaganja poljoprivrednim zemljištem u vlasništvu države, prikuplja podatke
i izrađuje odgovarajuće stručne podloge, izvješća, analize o raspolaganju o
poljoprivrednom zemljištu u vlasništvu države, provodi upravni nadzor po
posebnim propisima, te provodi nadzor u skladu s posebnim zakonom.

***5.2. Odjel za geodetske
poslove i primjenu GIS-a u raspolaganju poljoprivrednim zemljištem***

Članak 36.

Odjel za primjenu GIS-a u raspolaganju
poljoprivrednim zemljištem izvršava zakone, propise i druge akte koji se odnose
na poljoprivredno zemljište i surađuje s drugim tijelima državne uprave u
izradi prijedloga zemljišne politike, izrađuje nacrte prijedloga zakona, te podzakonske akte, izrađuje odgovarajuće stručne podloge
(izvješća, elaborate analize, evidencije), te na drugi način prikuplja saznanja
o radu u svom djelokrugu; radi poslove uspostave informacijskog sustava za
raspolaganje poljoprivrednim zemljištem u vlasništvu države; radi na uspostavi
i primjeni GIS tehnologije u gospodarenju poljoprivrednim zemljištem; surađuje
s drugim nadležnim tijelima radi određivanja prioriteta nove geodetske izmjere
i usklađenja stanja površina između stvarnog stanja u naravi i katastarske i
zemljišnoknjižne evidencije; rješava pravno-geodetske poslove; daje mišljenja
na promjenu stanja u katastarskom operatu; pokreće i
vodi poslove okrupnjavanja poljoprivrednog zemljišta, osim imovinsko--pravnih
poslova; provodi upravni nadzor po posebnim propisima, te provodi nadzor u
skladu s posebnim zakonom; usklađuje rad, utvrđuje smjernice, daje stručna
mišljenja i objašnjenja i poduzima druge mjere za unaprjeđenje organizacije i
rada u tijelima državne uprave u županijama i Gradu Zagrebu, u svezi s
pitanjima iz nadležnosti ovog Odjela.

Za obavljanje poslova u Odjelu za geodetske
poslove i primjenu GIS-a u raspolaganju poljoprivrednim zemljištem ustrojavaju
se dva odsjeka, i to:

5.2.1. Odsjek za geodetske poslove

5.2.2. Odsjek za primjenu GIS-a u raspolaganju
poljoprivrednim zemljištem.

*5.2.1. Odsjek za geodetske poslove*

Članak 37.

Odsjek za geodetske poslove izvršava zakone,
propise i druge akte koji se odnose na poljoprivredno zemljište, izrađuje
odgovarajuće stručne podloge (izvješća, elaborate analize), surađuje s drugim
nadležnim tijelima radi određivanja prioriteta nove geodetske izmjere i
usklađenja stanja površina između stvarnog stanja u naravi i katastarske i
zemljišnoknjižne evidencije; rješava pravno-geodetske poslove; daje mišljenja
na promjenu stanja u katastarskom operatu; pokreće i
vodi poslove okrupnjavanja poljoprivrednog zemljišta, osim imovinskopravnih
poslova; provodi upravni nadzor po posebnim propisima, te provodi nadzor u
skladu s posebnim zakonom; daje stručna mišljenja i objašnjenja.

*5.2.2. Odsjek za primjenu GIS-a u raspolaganju
poljoprivrednim zemljištem*

Članak 38.

Odsjek za primjenu GIS-a u raspolaganju
poljoprivrednim zemljištem izvršava zakone, propise i druge akte koji se odnose
na poljoprivredno zemljište i surađuje s drugim tijelima državne uprave u
izradi prijedloga zemljišne politike, izrađuje nacrte prijedloga zakona, te podzakonske akte, izrađuje odgovarajuće stručne podloge
(izvješća, elaborate analize, evidencije), te na drugi način prikuplja saznanja
o radu u svom djelokrugu; radi poslove uspostave informacijskog sustava za
raspolaganje poljoprivrednim zemljištem u vlasništvu države; radi na uspostavi
i primjeni GIS tehnologije u gospodarenju poljoprivrednim zemljištem.

***5.3. Odjel za zaštitu i
promjenu namjenepoljoprivrednog zemljišta***

Članak 39.

Odjel za zaštitu i promjenu namjene
poljoprivrednog zemljišta izvršava zakone, propise i druge akte koji se odnose
na poljoprivredno zemljište i surađuje s drugim tijelima državne uprave u
izradi prijedloga zemljišne politike, izrađuje nacrte prijedloga zakona, te podzakonske akte, izrađuje odgovarajuće stručne podloge
(izvješća, elaborate analize, evidencije), te na drugi način prikuplja saznanja
o radu u svom djelokrugu; obavlja zaštitu poljoprivrednog zemljišta od
onečišćenja štetnim tvarima, radi na promjeni namjene poljoprivrednog zemljišta
i evidenciji o poljoprivrednom zemljištu; daje mišljenja na prostorne planove,
posebne uvjete za zahvate u prostoru izvan građevinskog područja; daje
suglasnosti u svezi s izgradnjom objekata; obavlja stručne poslove u svezi s
programom i mjerama osposobljavanja neplodnoga zemljišta i povećanja proizvodne
sposob­nosti ostaloga
poljoprivrednog zemljišta; izrađuje drugostupanjska rješenja u upravnom
postupku kod utvrđivanja naknade za promjenu namjene poljoprivrednog zemljišta;
provodi upravni nadzor po posebnim propisima, te provodi nadzor u skladu s
posebnim zakonom; usklađuje rad, utvrđuje smjernice, daje stručna mišljenja i
objašnjenja i poduzima druge mjere za unaprjeđenje organizacije i rada u
tijelima državne uprave u županijama i Gradu Zagrebu, u svezi s pitanjima iz
nadležnosti ovog Odjela.

Za obavljanje poslova u Odjelu za zaštitu i
promjenu namjene poljoprivrednog zemljišta ustrojavaju se dva odsjeka, i to:

5.3.1. Odsjek za zaštitu poljoprivrednog
zemljišta

5.3.2. Odsjek za promjenu namjene
poljoprivrednog zemljišta.

*5.3.1. Odsjek za zaštitu poljoprivrednog zemljišta*

Članak 40.

Odsjek za zaštitu poljoprivrednog zemljišta
izvršava zakone, propise i druge akte koji se odnose na poljoprivredno
zemljište i surađuje s drugim tijelima državne uprave u izradi prijedloga
zemljišne politike, izrađuje nacrte prijedloga zakona, te podzakonske
akte, izrađuje odgovarajuće stručne podloge (izvješća, elaborate analize,
evidencije), te na drugi način prikuplja saznanja o radu u svom djelokrugu;
obavlja zaštitu poljoprivrednog zemljišta od onečišćenja štetnim tvarima,
obavlja stručne poslove u svezi s programom i mjerama osposobljavanja
neplodnoga zemljišta i povećanja proizvodne sposobnosti ostaloga
poljoprivrednog zemljišta; provodi upravni nadzor po posebnim propisima, te
provodi nadzor u skladu s posebnim zakonom; usklađuje rad, utvrđuje smjernice i
daje stručna mišljenja.

*5.3.2. Odsjek za promjenu namjene poljoprivrednog zemljišta*

Članak 41.

Odsjek za promjenu namjene poljoprivrednog
zemljišta izvršava zakone, propise i druge akte koji se odnose na
poljoprivredno zemljište i surađuje s drugim tijelima državne uprave u izradi
prijedloga zemljišne politike; radi na promjeni namjene poljoprivrednog
zemljišta i evidenciji o poljoprivrednom zemljištu; daje mišljenja na prostorne
planove, posebne uvjete za zahvate u prostoru izvan građevinskog područja; daje
suglasnosti u svezi s izgradnjom objekata; izrađuje drugostupanjska rješenja u
upravnom postupku kod utvrđivanja naknade za promjenu namjene poljoprivrednog
zemljišta; provodi upravni nadzor po posebnim propisima, te provodi nadzor u
skladu s posebnim zakonom; usklađuje rad, utvrđuje smjernice, daje stručna
mišljenja i objašnjenja i poduzima druge mjere za unaprjeđenje organizacije i
rada u tijelima državne uprave u županijama i Gradu Zagrebu, u svezi s
pitanjima iz nadležnosti ovog Odsjeka.

6. UPRAVA ZA POLJOPRIVREDNU
POLITIKU, EUROPSKU UNIJU I MEĐUNARODNU SURADNJU

Članak 42.

Uprava za poljoprivrednu politiku, Europsku
uniju i međunarodnu suradnju obavlja poslove u svezi s rješavanjem pitanja na
području tekuće gospodarske politike i gospodarskog sustava koji utječu na
proizvodnju, preradu, cijene i promet poljoprivrednih proizvoda; sudjeluje u
oblikovanju mjera poljoprivredne tržišno-cjenovne i strukturne poljoprivredne
politike, kao i politike ruralnog razvitka, te analizira utjecaj promjena
poljoprivredne politike na poljoprivrednike, prerađivače i potrošače
poljoprivrednih proizvoda; prati financiranje i kreditiranje poljoprivrede,
ribarstva i prerade poljoprivrednih proizvoda proračunskim sredstvima;
analizira ekonomiku upravljanja obiteljskim poljoprivrednim gospodarstvima;
promiče i provodi politiku primijenjenih istraživanja u poljoprivredi, čime se
potiče proces prijenosa znanja sa znanstvenih institucija na poljoprivredna
gospodarstva; sudjeluje u izradi proizvodno-potrošnih bilanci
poljoprivredno-prehrambenih proizvoda; obavlja poslove oko usklađivanja domaće
poljoprivredne politike prema zahtjevima međunarodnih gospodarskih organizacija
i sudjeluju u provedbi obveza koje proizlaze iz sklopljenih trgovinskih
ugovora; sudjeluje i vodi dvostrane i višestrane trgovinske pregovore u
području poljoprivrede, u okviru Svjetske trgovinske organizacije, te drugih
europskih i svjetskih gospodarskih integracija; priprema i održava baze
podataka za analizu poljoprivredne politike; surađuje s ostalim ustanovama s
ciljem unaprjeđivanja poljoprivredne statistike; koordinira izradu izvješća o
stanju u poljoprivredi, te provedaba i učinaka mjera poljoprivredne politike;
priprema i koordinira provedbu projekata iz donacija i tehničke pomoći; provodi
učlanjivanje Republike Hrvatske u međunarodne i regionalne organizacije, te
koordinira i izravno sudjeluje u radu s njima; priprema međunarodne sporazume i
protokole o suradnji na području poljoprivrede; potiče i organizira nastup na
specijaliziranim međunarodnim sajmovima i posebnim prezentacijama, svjetskim
izložbama i kongresima.

Za obavljanje poslova iz stavka 1. ovoga članka,
utvrđuju se sljedeće ustrojstvene jedinice:

6.1. Odjel poljoprivredne politike

6.2. Odjel za Europsku uniju i trgovinske integracije

6.3. Odjel međunarodne suradnje.

***6.1. Odjel
poljoprivredne politike***

Članak 43.

Odjel poljoprivredne politike analizira i prati
utjecaj makroekonomske politike i gospodarskih kretanja u zemlji i inozemstvu
na poljoprivredu i ruralni razvitak; analizira učinke trgovinske, cjenov­ne, porezne i socijalne politike na poljoprivredu i
ruralni prostor; sudjeluje u oblikovanju i prilagodbi mjera tržišno-cjenovne i
strukturne poljoprivredne politike u skladu s međunarodno preuzetim obvezama;
sudjeluje u planiranju proračunskih sredstava koja se odnose na državne potpore
u poljoprivredi; sudjeluje u prilagodbi domaće legislative pravnoj stečevini
Europske unije u svezi s tržišno-cjenovnom i strukturnom politikom; sudjeluje u
izradi propisa i razvojnih dokumenata koji se odnose na poljoprivredu i ruralni
razvitak; prati ekonomiku proizvodnje i strukturu poljoprivrednih
gospodarstava; prati mogućnosti i uvjete financiranja poljoprivrede i ruralnog
razvitka iz domaćih i međunarodnih izvora; promiče i provodi politiku
primijenjenih istraživanja u poljoprivredi čime se potiče proces prijenosa
znanja sa znanstvenih institucija na poljoprivredna gospodarstva; surađuje s
međunarodnim institucijama u provedbi projekata unaprjeđenja poljoprivrede i
ruralnog prostora; objedinjuje i obrađuje podatke nužne za analizu
poljoprivredne politike; sudjeluje u izradi proizvodno-potrošnih bilanci
poljoprivredno--prehrambenih proizvoda; osigurava razmjenu statističkih
podataka unutar i izvan ministarstva, te surađuje s ostalim ustanovama s ciljem
unaprjeđivanja poljoprivredne statistike; sudjeluje u harmonizaciji domaće
statistike s međunarodnim standardima; prikuplja informacije o cijenama i
temeljnim obilježjima ponude i potražnje na lokalnim hrvatskim i međunarodnim
tržištima; sudjeluje u izradi izvješća vezanih uz poljoprivredu i ruralni
razvitak.

Za obavljanje poslova iz stavka 1. ovoga članka
utvrđuju se sljedeće ustrojstvene jedinice:

6.1.1. Odsjek poljoprivredne politike

6.1.2. Odsjek za poljoprivredne informacije i
dokumentaciju

6.1.3. Odsjek za Tržišni informacijski sustav u
poljoprivredi.

*6.1.1. Odsjek poljoprivredne politike*

Članak 44.

Odsjek poljoprivredne politike analizira i prati
utjecaj makroekonomske politike i gospodarskih kretanja u zemlji i inozemstvu
na poljoprivredu i ruralni razvitak; analizira učinke trgovinske, cjenov­ne, porezne i socijalne politike na poljoprivredu i
ruralni prostor; sudjeluje u oblikovanju i prilagodbi mjera tržišno-cjenovne i
strukturne poljoprivredne politike u skladu s međunarodno preuzetim obvezama;
sudjeluje u planiranju proračunskih sredstava koja se odnose na državne potpore
u poljoprivredi; sudjeluje u prilagodbi domaće legislative pravnoj stečevini
Europske unije u svezi s tržišno-cjenovnom i strukturnom politikom; sudjeluje u
izradi propisa i razvojnih dokumenata koji se odnose na poljoprivredu i ruralni
razvitak; prati mogućnosti i uvjete financiranja poljoprivrede i ruralnog
razvitka iz međunarodnih izvora; promiče i provodi politiku primijenjenih
istraživanja u poljoprivredi čime se potiče proces prijenosa znanja sa
znanstvenih institucija na poljoprivredna gospodarstva; surađuje s međunarodnim
institucijama u provedbi projekata unaprjeđenja poljoprivrede i ruralnog
prostora; sudjeluje u izradi izvješća vezanih uz poljoprivredu i ruralni
razvitak.

Članak 45.

*6.1.2. Odsjek za poljoprivredne informacije i dokumentaciju*

Odsjek za poljoprivredne informacije i
dokumentaciju ustavno prikuplja, obrađuje i pohranjuje podatke i informacije za
potrebe Ministarstva, koji se odnose na poljoprivrednu legislativu, rezultate
studija i projekata, izvješća i statističke baze podataka; prikuplja, obrađuje
i publicira podatke o poljoprivredi i ruralnom prostoru za potrebe
poljoprivrednih gospodarstava, domaćih i stranih institucija, te ostalih
zainteresiranih subjekata; surađuje s domaćim i međunarodnim institucijama u
području informacija u poljoprivredi; prati ekonomiku proizvodnje i strukturu
poljoprivrednih gospodarstava na temelju statističkih podataka, podataka iz
Upisnika poljoprivrednih gospodarstava i drugih izvora; sudjeluje u
harmonizaciji domaće statistike s međunarodnim standardima, a posebice FAO,
OECD i EUROSTAT standardima; sudjeluje u izradi izvješća vezanih uz
poljoprivredu i ruralni razvitak.

*6.1.3. Odsjek za Tržišni informacijski sustav u
poljoprivredi*

Članak 46.

Odsjek za Tržišni informacijski sustav u
poljoprivredi prikuplja informacije o cijenama poljoprivredno-prehrambenih
proizvoda i inputa u poljoprivredi i temeljnim
obilježjima ponude i potražnje na lokalnim hrvatskim i međunarodnim tržištima;
osigurava razmjenu podataka o cijenama unutar i izvan ministarstva te surađuje
s ostalim ustanovama; priprema podloge za oblikovanje mjera tržišno--cjenovne
politike; prikuplja podatke i priprema izvješća o cijenama poljoprivredno-prehrambenih
proizvoda i inputa u poljoprivredi za potrebe
Europske komisije i drugih međunarodnih institucija; surađuje s međunarodnim
institucijama u provedbi projekata unaprjeđenja tržišnog informacijskog sustava
u poljoprivredi.

***6.2. Odjel za Europsku
uniju i trgovinske integracije***

Članak 47.

Odjel za Europsku uniju i trgovinske integracije
koordinira aktivnosti u području poljoprivrede i ruralnog razvitka, vezane za
Europsku uniju unutar Ministarstva; provodi vanjsku koordinaciju aktivnosti s
ustanovama na državnoj i lokalnoj razini; potiče i koordinira suradnju s
Upravom za poljoprivredu (DG Agri) pri Europskim
zajednicama; potiče prilagodbu hrvatske poljoprivredne politike u skladu s
načelima Zajedničke poljoprivredne politike; sudjeluje u dvostranim i
višestranim trgovinskim pregovorima u području poljoprivrede, u okviru Svjetske
trgovinske organizacije i trgovinskim sporazumima; obavlja aktivnosti vezane za
članstvo u CEFTA-i u području poljoprivrede; sudjeluje u provedbi Sporazuma o
stabilizaciji i pridruživanju u području poljoprivrede, te sudjeluje u radu
Vijeća za stabilizaciju i pridruživanje; priprema i koordinira provedbu
projekata iz sredstava CARDS; nadzire i prati ispunjavanje preuzetih obveza i
provedbu programa uz potporu Europske unije; izrađuje izvješća o provedbi
projekata iz sredstava CARDS-a.

Za obavljanje poslova u Odjelu ustrojavaju se
sljedeće ustrojstvene jedinice:

6.2.1. Odsjek za Europsku uniju

6.2.2. Odsjek za CARDS.

*6.2.1. Odsjek za Europsku uniju*

Članak 48.

Odsjek za Europsku uniju koordinira aktivnosti u
području šire poljoprivredne politike i politike ruralnog razvitka, vezane za
Europsku uniju unutar Ministarstva; provodi vanjsku koordinaciju aktiv­nosti koje se odnose na poljoprivredu i ruralna područja s
drugim relevantnim ministarstvima i ostalim ustanovama na držanoj i lokalnoj
razini; potiče i koordinira suradnju s Upravom za poljoprivredu (DG Agri) pri Europskim zajednicama; surađuje s odgovarajućim
ustanovama pri Europskim zajednicama; surađuje s odgovarajućim ustanovama
zemalja koje su u postupku prijma u Europsku uniju, te koordinira i prati
provedbu projekata u području poljoprivrede; nadzire i prati ispunjavanje
preuzetih obveza; prati događanja u području poljoprivredne politike u EU i
zemljama kandidatima za članstvo u EU; potiče prilagodbu hrvatske
poljoprivredne politike u skladu s načelima Zajedničke poljoprivredne politike;
sudjeluje u dvostranim i višestranim trgovinskim pregovorima u području
poljoprivrede u okviru Svjetske trgovinske organizacije; obavlja aktivnosti
vezane za članstvo u CEFTA-i i području poljoprivrede; sudjeluje u oblikovanju
pregovaračkih načela, radi sklapanja dvostranih i višestranih trgovinskih
ugovora koji utječu na poljoprivredni sektor; sudjeluje u provedbi Sporazuma o
stabilizaciji i pridruživanju u području poljoprivrede, te sudjeluje u radu
Vijeća za stabilizaciju i pridruživanje; prati učinke liberalizacije trgovine
poljoprivrednim proizvodima.

*6.2.2. Odsjek za CARDS*

Članak 49.

Odsjek za CARDS priprema i koordinira provedbu
projekata iz sredstava CARDS; priprema i planira godišnje i višegodišnje
zahtjeve za projekte; izrađuje hodogram aktivnosti projekata; priprema podloge
za financiranje, koordinira aktivnosti s drugim relevantnim ustanovama;
surađuje s Delegacijom Europske komisije u Republici Hrvatskoj, središnjom
jedinicom za obavljanje poslova u svezi s financijskim i administrativnim
upravljanjem programa CARDS pri Ministarstvu financija, nadzire i prati
ispunjavanje preuzetih obveza i provedbu programa uz potporu Europske unije;
izrađuje izvješća o provedbi projekata iz sredstava CARDS-a.

***6.3. Odjel međunarodne
suradnje***

Članak 50.

Odjel međunarodne suradnje potiče, priprema i
koordinira provedbu projekata u području poljoprivrede, s međunarodnim
financijskim institucijama (WB, EBRD), priprema i koordinira provedbu projekata
iz donacija i tehničke pomoći; provodi učlanjivanje Republike Hrvatske u
međunarodne organizacije, koordinira i izrav­no
sudjeluje u radu s njima (FAO, IFAD, EAAP, IPGRI i dr.);
koordinira i izravno sudjeluje u aktivnostima regionalnih organizacija (CEI,
RZAJ, INTERREG, Hrvatsko-bavarska stalna komisija); potiče dvostranu suradnju s
ministarstvima i institucijama drugih zemalja; priprema međunarodne sporazume i
protokole o suradnji na području poljoprivrede; sudjeluje u radu mješovitih
međudržavnih gospodarskih odbora u području poljoprivrede; sudjeluje u
promotivnim djelatnostima ministarstva; potiče i organizira nastup na
specijaliziranim međunarodnim sajmovima i posebnim prezentacijama, svjetskim
izložbama i kongresima; u suradnji s Hrvatskom turističkom zajednicom,
Hrvatskom gospodarskom komorom i drugim institucijama organizira uređenje
izložbenog prostora; sudjeluje u postupku dodjele pokroviteljstva Ministarstva
i potpore organizatorima sajmova i promotivnih prezentacija; sudjeluje u izradi
protokola vezanog za sponzorirane manifestacije i sajmove u inozemstvu.

7. UPRAVA ZA PREHRAMBENU
INDUSTRIJU

Članak 51.

Uprava za prehrambenu industiju
radi na harmonizaciji propisa o kakvoći hrane uključujući vina i pića s
propisima Europske unije; radi na izradi i provedbi nacionalnih propisa o
kakvoći prehrambenih proizvoda za koje Europska unija nije donijela posebne
propise; izrađuje propise o oznakama zemljopisnog podrijetla hrane, izvornosti
hrane i tradicionalnog ugleda hrane; izrađuje propise o deklariranju ili
označavanju hrane; izrađuje propise o metodama uzorkovanja i laboratorijskim
analitičkim metodama za kontrolu kakvoće hrane, ovlašćuje ispitne i referentne
laboratorije za potrebe službene kontrole kakvoće hrane i pića; provodi program
sufinanciranja referetnih laboratorija za službenu
kontrolu kakvoće hrane i pića; vodi postupak registracije prehrambenih
proizvoda te registre (upisnike) prehrambenih proizvoda koji nose oznaku
zemljopisnog podrijetla, oznaku izvornosti, oznaku tradicionalni ugled;
sudjeluje u izradi propisa vezanih za zdravstvenu ispravnost i higijenu hrane;
sudjeluje u izradi propisa o novoj hrani, posebice propisa o hrani i hrani za
životinje koja sadrži genetski modificirane organizme; zajedno s Agencijom za
hranu sudjeluje u izradi vodiča dobre proizvođačke prakse i dobre
laboratorijske prakse te vodiča za primjenu HACCP sustava; surađuje s Agencijom
za hranu u području uspostave sustava brzog uzbunjivanja u svezi s opasnostima
u hrani; sudjeluje u obavještavanju o rizicima u vezi s opasnostima u hrani;
prati i sudjeluje u radu međunarodnih organizacija (Codex
Alimentarius, FAO, WHO, OIV i dr.);
prati stanje u tvrtkama poljoprivredno-prehrambenog kompleksa u većinskom
državnom vlasništvu te u suradnji s drugim nadležnim tijelima predlaže mjere
restrukturiranja i konsolidacije poslovanja u cilju privatizacije; prati stanje
u proizvodnji hrane, vina i ostalih pića te duhanskih proizvoda; analizira
gospodarski položaj pojedinih grana prehrambene i prerađivačke industrije i
predlaže mjere razvitka; surađuje sa znanstvenim i stručnim institucijama u
cilju modernizacije i uvođenja novih tehnologija kao i uvođenja sustava za
upravljanje kvalitetom u prehrambeno-prerađivačkom sektoru; provodi program
horizontalnih potpora prehrambenoj industriji; vodi upravni postupak izdavanja
rješenja i vođenja upisnika obrađivača duhana, proizvođača duhanskih proizvoda,
uvoznika i izvoznika duhanskih proizvoda, te marki duhanskih proizvoda koji su
stavljeni u promet na tržište Republike Hrvatske; prati stanje na području
zbrinjavanja i iskorištavanja otpada prehrambene industrije, predlaže mjere
unaprjeđenja zaštite od onečišćenja i zbrinjavanja otpada prehrambene
industrije; sudjeluje u izradi nacrta prijedloga propisa iz područja za
postupanje s otpadom iz nadležnosti; sudjeluje u aktivnostima na području
zaštite okoliša u svezi s otpadom prehrambene industrije; sudjeluje u
aktivnostima i projektima u svezi s proizvodnjom biogoriva
i iskorištavanjem biomase.

Za obavljanje poslova iz stavka 1. utvrđuju se
sljedeće ustrojstvene jedinice:

7.1. Služba (Sektor) za kakvoću i sigurnost
hrane

7.2. Odjel za prehrambeno-prerađivačku
industriju.

***7.1. Služba (Sektor) za
kakvoću i sigurnost hrane***

Članak 52.

Služba za kakvoću i sigurnost hrane radi na
harmonizaciji propisa o kakvoći hrane uključujući vina i pića s propisima
Europske unije; radi na izradi i provedbi nacionalnih propisa o kakvoći
prehrambenih proizvoda i pića za koje Europska unija nije donijela posebne
propise; izrađuje propise o deklariranju ili označavanju hrane; izrađuje
propise o metodama uzorkovanja i laboratorijskim analitičkim metodama za
kontrolu kakvoće hrane i pića, ovlašćuje ispitne i referentne laboratorije za
potrebe službene kontrole kakvoće hrane i pića; provodi program sufinanciranja referetnih laboratorija za službenu kontrolu kakvoće hrane
i pića; izrađuje propise o oznakama zemljopisnog podrijetla hrane, izvornosti
hrane i tradicionalnog ugleda hrane; vodi postupak registracije prehrambenih
proizvoda te registre (upisnike) prehrambenih proizvoda koji nose oznaku
zemljopisnog podrijetla, oznaku izvornosti, oznaku tradicionalni ugled;
sudjeluje u izradi propisa vezanih za zdravstvenu ispravnost i higijenu hrane;
surađuje s drugim ustojstvenim jedinicama
ministarstva i drugim tijelima državne uprave u izradi propisa o novoj hrani,
posebice hrani i hrani za životinje koja sadrži genetski modificirane
organizme; zajedno s Agencijom za hranu sudjeluje u izradi vodiča dobre
proizvođačke prakse i dobre laboratorijske prakse te vodiča za primjenu HACCP
sustava; surađuje s Agencijom za hranu u području uspostave sustava brzog
uzbunjivanja u svezi s opasnostima u hrani; sudjeluje u obaviještavanju
o rizicima u vezi s opasnostima s hranom; prati i sudjeluju u radu međunarodnih
organizacija (Codex Alimentarius,
FAO, WHO) i projekata iz nadležnosti.

Za obavljanje poslova iz djelokruga Službe,
ustrojavaju se slijedeći odjeli:

7.1.1. Odjel za hranu

7.1.2. Odjel za vinarstvo i alkoholna pića.

*7.1.1. Odjel za hranu*

Članak 53.

Odjel za hranu radi na harmonizaciji propisa o
kakvoći hrane s vertikalnim propisima Europske unije za sljedeće grupe
prehrambenih proizvoda: čokolada i proizvodi od čokolade, šećeri, med, voćni
sokovi i slični proizvodi, prirodne mineralne, izvorske i stolne vode, eruka kiseline u uljima i mastima, trajno mlijeko,
ekstrakti kave i cikorije, voćni džemovi, želei i marmelade, kazein i kazeinati, maslinovo ulje i drugi prehrambeni proizvodi za
koje je EU donijela posebne propise; radi na izradi i provedbi nacionalnih
propisa o kakvoći prehrambenih proizvoda za koje Europska unija nije donijela
posebne propise; izrađuje i daje stručna tumačenja propisa o općem deklariranju
odnosno označavanju hrane te propisa o navođenju hranjivih (nutritivnih)
vrijednosti hrane kao i ostalih propisa iz nadležnosti; vodi upravni postupak
za priznavanje prirodnih mineralnih i izvorskih voda; vodi evidencije o
priznatim mineralnim i izvorskim vodama te evidencije o stolnim vodama;
sudjeluje u izradi propisa vezanih za zdravstvenu ispravnost i higijenu hrane;
sudjeluje u izradi propisa o novoj hrani, posebice hrani i hrani za životinje
koja sadrži genetski modificirane organizme; zajedno s Agencijom za hranu
sudjeluje u izradi vodiča dobre proizvođačke prakse i dobre laboratorijske
prakse te vodiča za primjenu HACCP sustava; surađuje s Agencijom za hranu u
području uspostave sustava brzog uzbunjivanja u svezi s opasnostima u hrani;
sudjeluje u obaviještavanju o rizicima u vezi s
opasnostima s hranom; izrađuje propise o metodama uzorkovanja i laboratorijskim
analitičkim metodama za kontrolu kakvoće prehrambenih proizvoda; izrađuje
propise o uvjetima koje moraju ispunjavati ispitni laboratoriji te propisuje
postupak ocjenjivanja i ovlašćivanja ispitnih laboratorije za potrebe službene
kontrole kakvoće hrane; ovlašćuje ispitne i referentne laboratorije za potrebe
službene kontrole kakvoće hrane; vodi evidencije o ovlaštenim ispitnim i
referentnim laboratorijima te o metodama za koje su ovlašteni; radi na izradi
programa za izdvajanje proračunskih sredstava kojima će se podupirati
akreditacija laboratorija prema međunarodno prihvaćenim standardima; surađuje s
nadležnim inspekcijskim službama za kakvoću hrane; sudjeluje u programima
edukacije nadležnih inspektora; radi na harmonizaciji propisa o zemljopisnom
podrijetlu hrane, izvornosti hrane i hrane posebnih karakteristika
(tradicionalni ugled hrane); vodi upravni postupak za priznavanje poljoprivredno-prehrambenih
proizvoda koji mogu nositi oznaku zemljopisnog podrijetla, oznaku izvornosti i
oznaku tradicionalnog ugleda hrane; vodi registre (upisnike) prehrambenih
proizvoda koji nose oznaku zemljopisnog podrijetla, oznaku izvornosti, oznaku
tradicionalni ugled; prati stanje u području proizvodnje i trženja proizvoda s
oznakom iz nadležnosti; radi na propisima o standardizaciji proizvodnje
prehrambenih proizvoda posebne kakvoće; propisuje postupak kontrole i
potvrđivanja sukladnosti proizvoda iz nadležnosti i uvjete kojima moraju
udovoljavati ovlaštene pravne osobe za potvrđivanje sukladnosti
(certificiranje) proizvoda s oznakom tradicionalnog ugleda, oznakom izvornosti
i zemljopisnog podrijetla hrane; obavlja upravni nadzor ovlaštenih pravnih
osoba iz nadležnosti; prati i sudjeluju u radu međunarodnih organizacija (Codex Alimentarius, FAO, WHO, i dr.); sudjeluje u projektima iz nadležnosti.

*7.1.2. Odjel za vinarstvo i alkoholna pića*

Članak 54.

Odjel za vinarstvo i alkoholna pića radi na
harmonizaciji propisa o vinu i propisa o kakvoći jakih alkoholnih i alkoholnih
pića s propisima Europske unije; izrađuje propise o metodama uzorkovanja i
laboratorijskim analitičkim metodama za kontrolu kakvoće vina, jakih alkoholnih
i alkoholnih pića, ovlašćuje ispitne i referentne laboratorije za potrebe
službene kontrole kakvoće vina i pića iz nadležnosti; vodi upravni postupak
(izdaje rješenja) i vodi registar (upisnik) o dopuštenom označavanju vina
oznakom kontroliranog zemljopisnog podrijetla uključujući tradicionalne i homonimne oznake; propisuje minimalno-tehničke uvjete za
proizvodnju vina te donosi rješenja o udovoljavanju istima; odobrava i vodi
registar odobrenih objekata za proizvodnju vina; prati i sudjeluju u radu
međunarodnih organizacija i projekata iz nadležnosti.

***7.2. Odjel za
prehrambeno-prerađivačku industriju***

Članak 55.

Odjel za prehrambeno-prerađivačku industriju
prati stanje u tvrtkama poljoprivredno-prehrambenog kompleksa u većinskom
državnom vlasništvu te u suradnji s drugim nadležnim tijelima predlaže mjere
restrukturiranja i konsolidacije poslovanja u cilju privatizacije; prati stanje
u proizvodnji hrane, pića te duhanskih proizvoda; analizira gospodarski položaj
pojedinih grana prehrambene i prerađivačke industrije i predlaže mjere razvitka;
surađuje sa znanstvenim i stručnim institucijama u cilju modernizacije i
uvođenja novih tehnologija kao i uvođenja sustava za upravljanje kvalitetom u
prehrambeno-prerađivačkom sektoru; provodi program horizontalnih potpora
prehrambenoj industriji; sudjeluje u izradi propisa za područje industrije
hrane, pića i duhanskih proizvoda; vodi upravni postupak izdavanja rješenja i
vođenja upisnika obrađivača duhana, proizvođača duhanskih proizvoda, uvoznika i
izvoznika duhanskih proizvoda, te marki duhanskih proizvoda koji su stavljeni u
promet na tržište Republike Hrvatske; sudjeluje i daje administrativnu podršku
radu Povjerenstva za provjeru utemeljenosti zahtjeva za razvrstavanje cigareta;
prati stanje na području zbrinjavanja i iskorištavanja otpada prehrambene
industrije, predlaže mjere unaprjeđenja zaštite od onečišćenja i zbrinjavanja
otpada prehrambene industrije; sudjeluje u izradi nacrta prijedloga propisa iz
područja za postupanje s otpadom iz nadležnosti; sudjeluje u aktivnostima na
području zaštite okoliša u svezi s otpadom prehrambene industrije; sudjeluje u
aktivnostima i projektima u svezi s proizvodnjom biogoriva
i iskorištavanjem biomase, surađuje s gospodarskim i interesnim udruženjima iz
nadležnosti; sudjeluje u provedbi projekata iz nadležnosti.

8. UPRAVA ZA
VETERINARSTVO

Članak 56.

Uprava za veterinarstvo obavlja poslove zaštite
zdravlja životinja, osiguravanja zdravstveno ispravnih i neškodljivih proizvoda
životinjskog podrijetla i provedbe drugih mjera veterinarskog javnog zdravstva,
unaprjeđenja reprodukcije životinja; određuje ustroj i prati funkcioniranje
veterinarske službe i veterinarske inspekcije; određuje i provodi mjere
veterinarske zaštite okoliša, nadzire proizvodnju, promet i uporabu
veterinarskih lijekova i veterinarsko-medicinskih proizvoda, te brine o
dobrobiti životinja time što određuje i kontrolira način držanja, smještaja,
hranidbe, zaštite i odnosa prema životinjama.

Za obavljanje poslova iz stavka 1. ovoga članka,
ustrojavaju se sljedeće ustrojstvene jedinice:

8.1. Odjel zdravstvene zaštite životinja i
veterinarske prakse;

8.2. Odjel higijene proizvoda životinjskog
podrijetla i veterinarskog javnog zdravstva;

8.3. Odjel inspekcijskih poslova;

8.4. Odjel granične veterinarske inspekcije.

***8.1. Odjel zdravstvene
zaštite životinja i veterinarske prakse***

Članak 57.

Odjel zdravstvene zaštite životinja i
veterinarske prakse obavlja poslove zaštite zdravlja životinja radi osiguranja
proizvodnje zdravih životinja, higijenski i zdravstveno ispravnih životinjskih
proizvoda, zaštite ljudi od zoonoza, osiguranja
dobrobiti životinja, određivanja i provođenja mjera veterinarske zaštite
okoliša, te određivanja i praćenja ustroja i funkcioniranja veterinarske
prakse; priprema programe mjera za otkrivanje i sprječavanje pojave zaraznih i
nametničkih bolesti životinja i zoonoza, u skladu s epizootiološkim stanjem; u tom smislu permanentno prati i
analizira pojave i kretanja zaraznih i nametničkih bolesti u Republici
Hrvatskoj; priprema i izrađuje izvješća o pojavnosti i kretanju zaraznih i
nametničkih bolesti, te o tome izvješćuje međunarodne institucije (O.I.E. i
druge); s ciljem suzbijanja i iskorjenjivanja zaraznih i nametničkih bolesti
priprema programe kontrole zaraznih i nametničkih bolesti životinja i zoonoza; u slučaju pojave naročito opasnih zaraznih bolesti
(lista A) predlaže i organizira rad ekipa koje provode mjere suzbijanja i
iskorjenjivanja bolesti; planira i predlaže zalihe lijekova i drugih sredstava
za zaštitu zdravlja životinja; priprema izradu sustava označavanja životinja,
prati njegovu provedbu, te priprema sustav kontrole prometa životinja; priprema
propise kojima se reguliraju veterinarsko-zdravstveni i zoohigijenski
uvjeti objekata za uzgoj i držanje kopitara, papkara, peradi, kunića, valionica, farmi za uzgoj divljači i krznaša, uzgajališta
puževa, pčela, ribnjaka, drugih objekata akvakulture,
zooloških vrtova, te vodi upisnik navedenih odobrenih objekata; priprema
programe financiranja mjera zaštite zdravlja životinja, te prati provedbu
financiranja mjera zaštite zdravlja životinja, uz praćenje provedbe
financiranja mjera koje se plaćaju iz državnog proračuna; obavlja isplate šteta
vlasnicima u slučajevima provođenja mjera suzbijanja zaraznih i nametničkih
bolesti životinja i zoonoza; obavlja druge poslove
određene zakonom koji se odnose na zaštitu zdravlja i veterinarsku praksu;
provodi upravni i stručni nadzor u području zaštite zdravlja životinja;
utvrđuje uvjete i vodi registar pravnih i fizičkih osoba za obavljanje poslova
dezinfekcije, dezinsekcije i deratizacije; priprema propise za uvjete kojima
moraju udovoljavati pravne i fizičke osobe u sustavu provedbe veterinarske
djelatnosti; utvrđuje uvjete, te vodi upisnik pravnih i fizičkih osoba u
sustavu provedbe veterinarske djelatnosti; provodi postupak dodjele javnih
ovlasti veterinarskim organizacijama; sudjeluje u izradi prijedloga jedinstvene
nomenklature veterinarskih usluga, te izradi propisanih obrazaca obveznih
očevidnika dokumentacije i izvješća o obavljanju veterinarske djelatnosti;
provodi stalna usklađivanja propisa i općih akata iz područja zaštite zdravlja
životinja sa smjernicama i zakonima Europske unije; priprema propise kojima se
uređuje dobrobit životinja glede držanja, smještaja životinja, hranidbe, te
zaštite i odnosa prema životinjama.

8.2. Odjel higijene proizvoda životinjskog
podrijetla i veterinarskog javnog zdravstva

Članak 58.

Odjel higijene proizvoda životinjskog podrijetla
i veterinarskog javnog zdravstva priprema propise kojima se reguliraju
veterinarsko-zdravstveni uvjeti kojima moraju udovoljavati objekti za klanje
životinja, obradu, preradu i uskladištenje proizvoda životinjskog podrijetla,
za mješaonice i tvornice stočne hrane; utvrđuje uvjete za rad navedenih
objekata, te vodi njihov upisnik; priprema propise kojima se određuje način
obavljanja veterinarsko-sanitarnog pregleda životinja prije klanja i proizvoda
životinjskog podrijetla; priprema program sustavnog praćenja rezidua i drugih
za ljudsko zdravlje štetnih onečišćivača u proizvodima životinjskog podrijetla
koji su namijenjeni prehrani ljudi; prati ostvarivanje plana monitoringa rezidua i izrade izvješća o provedbi plana;
priprema programe praćenja i kontrole elimentarnih
infekcija i intoksikacija, te antimikrobne rezistencije; priprema propise
kojima se određuje proizvodnja, promet i uporaba veterinarskih lijekova i
veterinarsko-medicinskih proizvoda; provodi postupak registracije veterinarskih
lijekova i veterinarsko-medicinskih proizvoda, vodi očevidnik o odobrenim i
registriranim lijekovima, izdaje suglasnost i dozvole za stavljanje lijekova u
promet, uvoz i kontrolu uvezenih lijekova; priprema propise i bilateralne
konvencije u okviru prometa lijekova; obavlja upravni i stručni nadzor u
području higijene proizvoda životinjskog podrijetla i veterinarskog javnog
zdravstva; obavlja stalno usklađivanje propisa i općih akata iz područja
higijene proizvoda životinjskog podrijetla i veterinarskog javnog zdravstva;
obavlja i druge upravne i stručne poslove određene zakonom koji se odnose na
higijenu proizvoda životinjskog podrijetla i veterinarsko javno zdravstvo.

***8.3. Odjel inspekcijskih
poslova***

Članak 59.

Odjel inspekcijskih poslova obavlja inspekcijski
nadzor prema odredbama Zakona o veterinarstvu, Zakona o veterinarskim
lijekovima i veterinarsko-medicinskim proizvodima, Zakona o dobrobiti životinja
i Zakona o hrani.

Inspekcijski nadzor u prvom stupnju obavljaju
županijski i gradski veterinarski inspektori, a u drugom stupnju državni veterinarski
inspektori. Nadzor podrazumijeva veterinarsko-inspekcijski, odnosno
veterinarsko-zdravstveni nadzor koji se provodi nad životinjama i životinjskim
proizvodima i otpadnom tvari životinjskoga podrijetla; nad objektima, opremom,
sredstvima; nad uvjetima za držanje, uzgoj i proizvodnju životinja i
životinjskih proizvoda; nad provođenjem mjera sprječavanja pojave, suzbijanja i
iskorjenjivanja zaraznih i nametničkih bolesti životinja i zoonoza;
nad sredstvima za prijevoz i uvjetima prijevoza životinja i proizvoda
životinjskog podrijetla; nad objektima, opremom, uvjetima i načinom rada
veterinarskih organizacija u obavljanju zdravstvene zaštite životinja; nad
dobivanjem, proizvodnjom, pohranom i prometom sjemena za U.O. i oplođenih
jajnih stanica; nad proizvodnjom, prometom i uporabom veterinarskih lijekova i
veterinarsko-medicinskih proizvoda; nad zdravstvenom ispravnošću životinjske
hrane i vode; nad provođenjem mjera zaštite dobrobiti životinja, te na svim
drugim objektima, sredstvima, predmetima i opremi, gdje se mogu pojaviti
prijenosnici zaraznih bolesti životinja. Odjel inspekcijskih poslova uz
navedene obavlja i veterinarsko-zdravstvene preglede i kontrole u odnosu na
kontrolu zdravlja životinja, kontrolu prometa životinja, te obavlja veterinarsko-zdravstvene
preglede i kontrole životinja prije klanja i proizvoda životinjskog podrijetla;
predlaže imenovanje ovlaštenih veterinara ovlaštenih veterinarskih
organizacija, te vodi njihov registar; priprema godišnji plan aktivnosti
veterinarske inspekcije i prati njegovu provedbu; nadzire rad ovlaštenih
veterinara ovlaštenih veterinarskih organizacija, te predlaže oduzimanje javnih
ovlasti, ako se isti ne obavljaju u skladu sa zakonom, odnosno sklopljenim
ugovorom; obavlja i druge poslove propisane zakonom.

Za obavljanje inspekcijskog nadzora u drugom
stupnju i obav­ljanje
drugih inspekcijskih poslova u nadležnosti državnih veterinarskih inspektore
ustrojava se

8.3.1. Odsjek državne veterinarske inspekcije.

Za obavljanje inspekcijskog nadzora u prvom
stupnju koji su u nadležnosti županijskog i gradskog veterinarskog inspektora
ustrojavaju se

8.3.2. Odsjeci županijske i gradske veterinarske
inspekcije u Upravi za veterinarstvo, i to u područnim jedinicama –
Veterinarskim uredima županija i Veterinarskom uredu Grada Zagreba:

1. Veterinarski ured Zagrebačke županije, sa
sjedištem u Dugom Selu

Ispostava Sveti Ivan Zelina

Ispostava Vrbovec

Ispostava Samobor

Ispostava Velika Gorica

Ispostava Zaprešić

Ispostava Ivanić Grad

2. Veterinarski ured Krapinsko-zagorske županije,
sa sjedištem u Donjoj Stubici

Ispostava Zlatar

Ispostava Krapina

3. Veterinarski ured Sisačko-moslavačke
županije, sa sjedištem u Sisku

Ispostava Petrinja

Ispostava Kutina

Ispostava Novska

Ispostava Glina

4. Veterinarski ured Karlovačke županije, sa
sjedištem u Karlovcu

Ispostava Ogulin

Ispostava Duga Resa

5. Veterinarski ured Varaždinske županije, sa
sjedištem u Varaždinu

6. Veterinarski ured Koprivničko-križevačke
županije, sa sjedištem u Križevcima

Ispostava Koprivnica

Ispostava Đurđevac

7. Veterinarski ured Bjelovarsko-bilogorske
županije, sa sjedištem u Bjelovaru

Ispostava Garešnica

Ispostava Grubišno
Polje

Ispostava Daruvar

Ispostava Čazma

8. Veterinarski ured Primorsko-goranske
županije, sa sjedištem u Rijeci

Ispostava Delnice

9. Veterinarski ured Ličko-senjske županije, sa
sjedištem u Gospiću

10. Veterinarski ured Virovitičko-podravske
županije, sa sjedištem u Slatini

Ispostava Virovitica

Ispostava Orahovica

11. Veterinarski ured Požeško-slavonske županije,
sa sjedištem u Požegi

Ispostava Pakrac

12. Veterinarski ured Brodsko-posavske županije,
sa sjedištem u Slavonskom Brodu

Ispostava Nova Gradiška

13. Veterinarski ured Zadarske županije, sa
sjedištem u Zadru

Ispostava Biograd na Moru

Ispostava Pag

14. Veterinarski ured Osječko-baranjske
županije, sa sjedištem u Osijeku

Ispostava Donji Miholjac

Ispostava Đakovo

Ispostava Našice

Ispostava Valpovo

15. Veterinarski ured Šibensko-kninske županije,
sa sjedištem u Šibeniku

Ispostava Drniš

16. Veterinarski ured Vukovarsko-srijemske
županije, sa sjedištem u Vinkovcima

Ispostava Borovo Naselje

Ispostava Županja

17. Veterinarski ured Splitsko-dalmatinske
županije, sa sjedištem u Sinju

Ispostava Split

Ispostava Imotski

18. Veterinarski ured Istarske županije, sa sjedištem
u Rovinju

Ispostava Pula

Ispostava Labin

Ispostava Pazin

Ispostava Poreč

19. Veterinarski ured Dubrovačko-neretvanske
županije, sa sjedištem u Metkoviću

Ispostava Dubrovnik

Ispostava Korčula

20. Veterinarski ured Međimurske županije, sa
sjedištem u Čakovcu

21. Veterinarski ured Grada Zagreba.

***8.4 Odjel granične
veterinarske inspekcije***

Članak 60.

Odjel granične veterinarske inspekcije obavlja
poslove analize zdravstvenog stanja uvezenih životinja i zdravstvenog stanja
uvezenih proizvoda životinjskog podrijetla; obavlja analizu rizika u svezi s
međunarodnim prometom živih životinja i proizvoda životinjskog podrijetla, te
otpadne animalne tvari; prati uvjete izdavanja svjedodžbi o zdravstvenom stanju
u međunarodnom prometu i radi na pripremi adekvatnih certifikata; određuje
veterinarsko-zdravstvene uvjete za uvoz, izvoz i provoz životinja i proizvoda
životinjskog podrijetla, te u tom smislu priprema rješenja o nepostojanju
veterinarsko-zdravstvenih smetnji.

Za obavljanje poslova granične veterinarske inspekcije,
osnivaju se granične stanice Zagreb, Goričan, Rijeka,
Osijek i Split.

9. UPRAVA ZA ODRŽIVI
RAZVITAK SEOSKOG PROSTORA

Članak 61.

Uprava za održivi razvitak seoskog prostora
provodi mjere strukturne politike koje obuhvaćaju vođenje postupka provedbe
projekata i administracije drugih oblika potpora koje se odnose na poticanje
dopunskih aktivnosti i unaprjeđenje strukture na obiteljskim gospodarstvima,
unaprjeđenje fizičke i socijalne infrastrukture, zaštitu okoliša od onečišćenja
od poljoprivrede, očuvanje prirodne i kulturne baštine, školovanje i obuku
ruralnog stanovništva, promicanje autohtonih proizvoda i preradu
poljoprivrednih proizvoda, i ostalo; prati rad tijela regionalne i lokalne
samouprave u provedbi mjera strukturne politike; potiče prilagodbu politike
ruralnog razvitka u skladu s načelima Europske zajednice; priprema, koordinira
i provodi programe za korištenje predpristupnih
fondova Europske zajednice; nadzire i prati ispunjavanje preuzetih obveza i
provedbu programa koji se financiraju iz predpristupnih
fondova; provodi mjere i projekte za potporu proizvodnom i interesnom
udruživanju poljoprivrednih proizvođača; prati stanje u području ekološke
proizvodnje i prerade poljoprivrednih i prehrambenih proizvoda, vodi upisnike
proizvođača u ekološkoj proizvodnji, upisnik uvoznika, upisnik ovlaštenih
nadzornih stanica i upisnik laboratorija, rješava u upravnim stvarima,
sudjeluje u izradi stručnih podloga za izradu zakona i podzakonskih
propisa; predlaže rješavanje pojedinih pitanja u okviru svog djelokruga;
sudjeluje u pripremi propisa i drugih općih akata; sudjeluje u pripremi i
izradi prijedloga državnog proračuna, provodi upravni nadzor i druge upravne i
stručne poslove iz područja nadležnosti.

Za obavljanje poslova iz stavka 1. utvrđuju se sljedeće
ustrojstvene jedinice:

9.1. Odjel za zadrugarstvo i udruge;

9.2. Odjel za razvitak sela i obiteljskih
gospodarstava;

9.3. Odjel održive i ekološke poljoprivrede;

9.4. Odjel za predpristupne
programe i promotivne aktivnosti

9.5. Odjel za koordinaciju programa i mjera

9.1. Odjel za zadrugarstvo i udruge

Članak 62.

Odjel za zadrugarstvo i udruge provodi mjere za
potporu proizvodnom i interesnom udruživanju poljoprivrednih proizvođača;
artikulira probleme s terena i predlaže mjere za njihovo rješavanje; neposredno
surađuje s poljoprivrednim proizvođačima, njihovim udrugama, poljoprivrednim
zadrugama; izvršava zakone i propise i druge opće akte u okviru svoje
nadležnosti; sudjeluje u pripremi propisa i drugih općih akata; sudjeluju u
provedbi projekata u kojima se promiče proizvodno i interesno udruživanje
poljoprivrednih proizvođača; surađuje s međunarodnim institucijama u provedbi
projekata promicanje proizvodnog i interesnog udruživanja poljoprivrednih
proizvođača; prati učinke mjera potpore proizvodnom i interesnom udruživanju
poljoprivrednih proizvođača i sastavlja izvješća o rezultatima provedenih
mjera.

9.2. Odjel za razvitak sela i obiteljskih
gospodarstava

Članak 63.

Odjel za razvitak sela i obiteljskih
gospodarstava provodi mjere strukturne politike koje obuhvaćaju vođenje
postupka provedbe projekata i administracije drugih oblika potpora koje se
odnose na poticanje dopunskih aktivnosti i unaprjeđenje strukture na
obiteljskim gospodarstvima, unaprjeđenje fizičke i socijalne infrastrukture,
očuvanje prirodne i kulturne baštine, školovanje i obuku ruralnog stanovništva,
promicanje autohtonih proizvoda i preradu poljoprivrednih proizvoda,
marketinšku pripremu poljoprivrednih i prehrambenih proizvoda za tržište i
ostalo; prati rad tijela regionalne i lokalne samouprave u provedbi mjera
strukturne politike; pomaže tijelima regionalne i lokalne samouprave u
definiranju regionalnih i lokalnih ciljeva razvitka sela sukladno nacionalnoj
strategiji ruralnog razvitka i programima; surađuje s ostalim tijelima državne
uprave u programima regionalnog razvitka, a posebice područja od posebne
državne skrbi, brdsko-planinskih područja i otoka; surađuje s domaćim i
međunarodnim institucijama u provedbi projekata za razvitak sela i obiteljskih
gospodarstava; pokreću inicijativu za unaprjeđenje mjera strukturne politike;
prati učinke mjera strukturne politike i sastavlja izvješća o rezultatima
provedenih projekata.

9.3. Odjel održive i ekološke poljoprivrede

Članak 64.

Odjel održive i ekološke poljoprivrede provodi
mjere strukturne politike koje obuhvaćaju vođenje postupka provedbe projekata i
administracije potpora koje se odnose na održivu i ekološku poljoprivredu, te
na zaštitu okoliša od onečišćenja od poljoprivrede; promiču i provode
poljoprivredno okolišne mjere za očuvanje okoliša, prirode i krajobraza u
ruralnim područjima; izvršava zakone, te propise i druge opće akte u okviru
svoje nadležnosti; prati stanje u području ekološke proizvodnje i prerade
poljoprivrednih i prehrambenih proizvoda, vodi upisnike proizvođača u ekološkoj
proizvodnji, upisnik uvoznika, upisnik ovlaštenih nadzornih stanica i upisnik
laboratorija, rješava u upravnim stvarima, sudjeluje u izradi stručnih podloga
za izradu zakona i podzakonskih propisa; predlaže
rješavanje pojedinih pitanja u okviru svog djelokruga; sudjeluje u pripremi
propisa i drugih općih akata; sudjeluje u pripremi i izradi prijedloga državnog
proračuna, provodi upravni nadzor i druge upravne i stručne poslove iz područja
nadležnosti.

9.4. Odjel za predpristupne
programe i promotivne aktivnosti

Članak 65.

Odjel za predpristupne
programe i promotivne aktivnosti vodi i koordinira programe i mjere vezane uz predpristupne fondove u djelokrugu poljoprivrede i ruralnog
razvitka; predlaže i provodi programe za korištenje predpristupnih
fondova; nadzire i prati ispunjavanje preuzetih obveza i provedbu programa koji
se financiraju iz predpristupnih fondova; predlaže i
sudjeluje u izradi zakona i propisa potrebnih za provedbu programa financiranih
iz predpristupnih fondova; prati događanja u području
ruralnog razvitka u EU i zemljama kandidatima za članstvo u EU.

Organizira i provodi promotivne aktivnosti
potrebne za provedbu programa i mjera predpristupnih
fondova; organizira javne rasprave, predavanja i radionice, te edukacijski
materijal za popularizaciju mjera, odnosno za njihovo donošenje; usklađuje
svoje aktivnosti sa zahtjevima i procedurama Europske zajednice za donošenje
mjera ruralnog razvitka.

9.5. Odjel za koordinaciju programa i mjera

Članak 66.

Odjel za koordinaciju programa i mjera
koordinira programe, aktivnosti i mjere vezane za ruralni razvitak s drugim
tijelima državne uprave, s jedinicima regionalne
uprave i lokalne samouprave; pomaže tijelima regionalne i lokalne samouprave u
definiranju regionalnih i lokalnih ciljeva razvitka sela sukladno nacionalnoj
strategiji ruralnog razvitka i programima; surađuje u izradi regionalnih
operativnih programa jedinica regionalne uprave; surađuje s ostalim tijelima
državne uprave u programima regionalnog razvitka, a posebice za područja od
posebne državne skrbi, brdsko-planinska područja i otoke; usklađuje programe,
aktivnosti i mjere drugih tijela državne uprave u djelokrugu ruralnog razvitka.

10. RAVNATELJSTVO ZA
TRŽIŠNU I STRUKTURNU POTPORU U POLJOPRIVREDI

Članak 67.

Ravnateljstvo za tržišnu i strukturnu potporu u
poljoprivredi prati i provodi sve zakonske i ostale akte iz područja tržišno-cjenov­ne i strukturne politike u poljoprivredi u okviru
svoje nadležnosti u skladu s nacionalnim zakonodavstvom; u sklopu mjera
tržišno-cjenovne politike provodi mjere propisanih cijena, mjere novčanih
poticaja i naknada, intervencija na domaćem tržištu, poticanja prodaje i
potrošnje, uravnoteženja ponude i trgovinske mjere; u sklopu mjera
stabilizacije tržišta poljoprivrednih proizvoda provodi intervencijsku kupovinu
i prodaju, povlačenje poljoprivrednih proizvoda s domaćeg tržišta i potporu
skladištenju poljoprivrednih proizvoda; u sklopu poticanja prodaje i potrošnje
poljoprivrednih proizvoda provodi mjere promicanja utrživanja
i poboljšanja kakvoće, potpore pripremi proizvoda za tržište i potpore
potrošnji; u sklopu mjera strukturne politike provodi potpore područjima s
težim uvjetima gospodarenja u poljoprivredi, razvitku poljoprivrede koja skrbi
o prirodnom okolišu i očuvanju biološke raznovrsnosti, investicijama u
poljoprivredna gospodarstva, stručnom osposobljavanju za rad u poljoprivredi,
ulasku mladih u poljoprivredu i ranijem umirovljenju poljoprivrednika,
regionalnom razvitku poljoprivrede i dopunskim aktivnostima na poljoprivrednim
gospodarstvima; provodi mjere kroz cjelokupni Predpristupni
program za poljoprivredu i ruralni razvitak (u daljnjem tekstu: SAPARD)
provodi, koordinira i kontrolira provedbu kontrole na terenu na području mjera
SAPARD programa, organizira financijske, računovodstvene i izvještajne funkcije
kako za plaćanja za nacionalne mjere tržišno-cjenovne politike tako i za
plaćanja pomoći iz programa SAPARD; obavlja i druge poslove sukladno posebnim
propisima.

Za obavljanje poslova iz stavka 1. ovog članka,
ustrojavaju se sljedeće ustrojstvene jedinice:

10.1. Odjel za unutarnju reviziju

10.2. Odjel za informiranje i EU odnose

10.2.1. Odsjek za informiranje

10.2.2. Odsjek za EU odnose

10.3. Sektor za tržišnu potporu

10.3.1. Odjel za trgovinske mjere

10.3.2. Odjel za direktnu potporu

10.3.3. Odjel za intervencije na tržištu

10.4. Sektor za strukturnu potporu

10.4.1. Odjel za nacionalnu strukturnu potporu

10.4.2. Odjel za odobrenje projekata u SAPARD
programu

10.4.3. Odjel za odobrenje isplata u SAPARD
programu

10.4.4. Odjel pravnih poslova, javnih nabava i
ugovaranja u SAPARD programu

10.5. Sektor za financije

10.5.1. Odjel za financijske poslove

10.5.2. Odjel za računovodstvo

10.5.3. Odjel za izvještavanje

10.6. Sektor za informacijsko upravljanje

10.6.1. Odjel za informacijsko upravljanje

10.6.2. Odjel za tehničku pomoć

10.7. Odjel općih poslova

10.8. Odjel za kontrolu mjera SAPARD programa.

***10.1. Odjel za unutarnju
reviziju***

Članak 68.

Odjel za unutarnju reviziju obavlja unutarnje
revizije korištenja sredstava Europske unije u skladu s međunarodno prihvaćenim
revizijskim standardima i kodeksom strukovne etike unutarnjih revizora; daje
stručno mišljenje i ima savjetodavnu funkciju u cilju poboljšanja poslovanja
Ravnateljstva, a na temelju obavljenih revizija poslovnih funkcija
Ravnateljstva; donosi strateški i godišnji plan unutarnje revizije na kojem se
temelji obavljanje budućih unutarnjih revizija iz djelokruga rada
Ravnateljstva; identificira sustave i procese te na temelju procjene rizika
utvrđuje i procjenjuje funkcioniranje unutarnjih kontrola Ravnateljstva;
procjenjuje točnost i pouzdanost financijskih transakcija vezanih za korištenje
financijskih sredstava EU fondova; utvrđuje razinu usuglašenosti s važećim
zakonima i propisima u zemlji te procedurama koje zahtjeva Europska unija; po
obavljenim revizijama izrađuje izvješća koja podnosi čelniku, a potom prati
provedbu preporuka danih u izvješću; izrađuje periodična i godišnja izvješća u
skladu s važećim propisima i prema zahtjevima Europske unije; surađuje sa Samostalnim
odjelom za unutarnju reviziju Ministarstva te Upravom za harmonizaciju
unutarnje revizije i financijske kontrole Ministarstva financija, a što
uključuje dostavu strateških i godišnjih planova te godišnja izvješća ovoj
Upravi.

***10.2. Odjel za informiranje
i EU odnose***

Članak 69.

Odjel za informiranje i EU odnose informira
javnost i komunicira između Ravnateljstva i institucija EU na području
izvođenja mjera zajedničke poljoprivredne politike.

Za obavljanje poslova iz stavka 1. ovoga članka,
ustrojavaju se sljedeće ustrojstvene jedinice:

10.2.1. Odsjek za informiranje

10.2.2. Odsjek za EU odnose.

*10.2.1. Odsjek za informiranje*

Članak 70.

Odsjek za informiranje informira medije i
korisnike, uređuje internetske stranice Ravnateljstva, vodi informacijsku pisarnicu,
priprema tiskanice, organizira promocijske djelatnosti (sajmove, posjete,
prezentacije).

*10.2.2. Odsjek za EU odnose*

Članak 71.

Odsjek za EU odnose koordinira suradnju između
Ravnateljstva i institucija EU, vodi protokole, ima ulogu tijela za usklađivanje
pri izradi izvješća za EU i vodi aktivnosti na usklađivanju s postojećim
izvješćima (osim financijskih), komunicira s drugim tijelima državne uprave,
organizira, vodi i koordinira međunarodnu strukovnu razmjenu (twining light programi,
bilateralna strukovna pomoć, tehnička pomoć), organizira međudržavne posjete,
prevodi i tumači za potrebe Ravnateljstva.

***10.3. Sektor za tržišnu
potporu***

Članak 72.

Sektor za tržišnu potporu provodi postupke
direktnih plaćanja utvrđenih temeljem propisa o nacionalnim mjerama
tržišno-cjenovne politike koje čine sljedeće mjere: propisane cijene, novčani
poticaji i naknade, intervencije na tržištu, mjere poticanja prodaje i
potrošnje, mjere uravnoteženja ponude i trgovinske mjere; osigurava
informacijsku opremljenost pouzdanim računalnim programima, koji omogućavaju
pouzdanu obradu svih zahtjeva, provedbu administrativne kontrole podataka iz
zahtjeva, te daje mogućnost praćenja promjene podataka i priprema izvješća.

Za obavljanje poslova iz stavka 1. ovog članka,
ustrojavaju se sljedeće ustrojstvene jedinice:

10.3.1. Odjel za trgovinske mjere

10.3.2. Odjel za direktnu potporu

10.3.3. Odjel za intervencije na tržištu.

*10.3.1. Odjel za trgovinske mjere*

Članak 73.

Odjel za trgovinske mjere zadužen za provedbu
Uredbe o načinu raspodjele količine roba u okviru carinskih kvota u odnosu na
odredbe sporazuma o trgovini i drugih međunarodnih sporazuma koje je Republika
Hrvatska sklopila s državama članicama Svjetske trgovinske organizacije, kao i
s drugim pojedinim državama; odjel sudjeluje u raspodjeli carinskih kvota koju
za pojedine poljoprivredne proizvode provodi međuresorno povjerenstvo, te
sudjeluje u usklađivanju legislative sa zahtjevima Europske unije glede
provedbe međunarodnih trgovinskih sporazuma; odjel provodi mjere poticanja
prodaje i potrošnje koje obuhvaćaju promicanje utrživanja
i poboljšanja kakvoće, potporu pripremi proizvoda za tržište i potporu
potrošnji; odjel priprema javne natječaje; postupke i upute za izvođenje mjera
tržišno-cjenovne politike s područja trgovinskih mjera sukladno s nacionalnim
zakonodavstvom; u skladu s preuzetim obvezama odjel se priprema za izvođenje
zakonodavstva EU s područja svog rada i priprema izvedbene postupke, upute za
rad kao i upute, te detaljnije informacije za korisnike; obrađuje i odobrava
zahtjeve, rješava žalbe u I. stupnju, izvještava Ministarstvo i institucije EU,
surađuje s nacionalnim i međunarodnim organizacijama.

*10.3.2. Odjel za direktnu potporu*

Članak 74.

Odjel za direktnu potporu provodi postupke
direktnih plaćanja novčanih poticaja (i naknada) i priprema se za provođenje
postupaka po uredbama koje donosi Komisija EU; obrađuje i odobrava zahtjeve za
direktna plaćanja novčanih poticaja po proizvodnoj površini, po grlu životinje,
litri mlijeka, u ribarstvu, u lovstvu i dr.; u sklopu
direktnih plaćanja odjel obrađuje i odobrava veće iznose novčanih poticaja u
ekološkoj poljoprivredi i područjima s težim uvjetima gospodarenja; priprema
obrasce i upute za korisnike, priprema prijedloge uredbi, informira
savjetodavnu službu i korisnike, priprema metodologije zaprimanja i obrade
podataka, testira rad aplikacija, izvodi administrativnu kontrolu, unosi i
obrađuje podatke, provjerava obračunate zahtjeve, u suradnji s pravnom službom
rješava žalbe u II. stupnju, izvještava Ministarstvo i institucije EU, surađuje
s nacionalnim i međunarodnim organizacijama.

*10.3.3. Odjel za intervencije na tržištu*

Članak 75.

Odjel za intervencije na tržištu provodi
intervencijske mjere koje uključuju intervencijsku kupovinu i prodaju,
povlačenje poljoprivrednih proizvoda s domaćeg tržišta i potporu skladištenju
poljoprivrednih proizvoda; provodi mjere uravnoteženja ponude; priprema obrasce
i upute za korisnike, informira korisnike, priprema metodologiju zaprimanja i
obrade podataka, zaprima, obrađuje i odobrava zahtjeve, unosi i obrađuje
podatke, u suradnji s pravnom službom rješava žalbe u I. stupnju; priprema
izvješća za Ministarstvo i institucije EU, surađuje s nacionalnim i
međunarodnim organizacijama.

***10.4. Sektor za
strukturnu potporu***

Članak 76.

Sektor za strukturnu potporu provodi mjere
strukturne politike koje obuhvaćaju potpore područjima s težim uvjetima
gospodarenja u poljoprivredi, razvitku poljoprivrede koja skrbi o prirodnom
okolišu i očuvanju biološke raznovrsnosti, investicijama u poljoprivredna
gospodarstva, stručnom osposobljavanju za rad u poljoprivredi, ulasku mladih u
poljoprivredu i ranijem umirovljenju poljoprivrednika, regionalnom razvitku
poljoprivrede i dopunskim aktivnostima na poljoprivrednim gospodarstvima.

Za obavljanje poslova iz stavka 1. ovog članka,
ustrojavaju se sljedeće ustrojstvene jedinice:

10.4.1. Odjel za nacionalnu strukturnu potporu

10.4.2. Odjel za odobrenje projekata u SAPARD
programu

10.4.3. Odjel za odobrenje isplata u SAPARD
programu

10.4.4. Odjel pravnih poslova, javnih nabava i
ugovaranja u SAPARD programu.

*10.4.1. Odjel za nacionalnu strukturnu potporu*

Članak 77.

Odjel za nacionalnu strukturnu potporu, sukladno
s važećim propisima, provjerava opravdanost zahtjeva iz modela potpore dohot­ku, modela kapitalnih
ulaganja, modela ruralnog razvitka i potpore osiguranju od mogućih šteta u
proizvodnji. Prati i provodi mjere kojima se potiče gospodarska učinkovitost
poljoprivredne proizvodnje radi osiguranja stabilnog dohotka i primjerenog
životnog standarda poljoprivrednika na seoskom području, te skladan razvitak
poljoprivrednih regija i seoskih područja. Prati programe kreditiranja u
poljoprivredi. U okviru odjela pripremaju se natječaji i obrađuju zahtjevi za
provedbu mjera razvitka seoskog prostora i marketinšku pripremu
poljoprivredno-prehrambenih proizvoda. Odjel kontrolira rad, rješava žalbe u
drugom stupnju i provodi upravni nadzor rada prvostupanjskih tijela uprave kod
provedbe mjera u okviru svoje nadležnosti.

*10.4.2. Odjel za odobrenje projekata u SAPARD programu*

Članak 78.

Odjel za odobrenje projekata u SAPARD programu
provodi mjere SAPARD programa potpore poljoprivrede i ruralnog razvitka;
zaprima, obrađuje i obavlja odobravanje projekata; obavlja izobrazbu i
osposobljavanje djelatnika službe i korisnika, surađuje s nacionalnim i
međunarodnim organizacijama.

*10.4.3. Odjel za odobrenje isplata u SAPARD programu*

Članak 79.

Odjel za odobrenje isplata u SAPARD programu
provodi mjere SAPARD programa potpore poljoprivrede i ruralnog razvitka;
zaprima, obrađuje i obavlja administrativnu kontrolu zahtjeva; odobrava
zahtjeve za isplatu, pri obradi zahtjeva uzima u obzir nalaze odjela za kontrolu
mjera SAPARD programa, daje podloge u pripremi izvješća za Ministarstvo i EU;
surađuje s nacionalnim i međunarodnim organizacijama.

*10.4.4. Odjel pravnih poslova, javnih nabava i ugovaranja u
SAPARD programu*

Članak 80.

Odjel pravnih poslova, javnih nabava i
ugovaranja u SAPARD programu izrađuje nacrte natječaja, prati provedbu
natječaja sukladno pravilima definiranim u Priručniku Europske komisije pod
nazivom »Ugovori o uslugama, nabavi i radovima sklopljeni u okviru suradnje
Zajednice s trećim državama«; koordinira i provodi poslove javnih nabava i
ograničenih prikupljanja ponuda; priprema nacrte ugovora i prati aktivnosti
sklapanja ugovora u provedbi SAPARD programa; rješava žalbe, priprema odgovore
na tužbe i druga pravna pitanja u okviru aktivnosti SAPARD programa, obavlja i
druge poslove sukladno posebnim propisima.

***10.5. Sektor za
financije***

Članak 81.

Sektor za financije organizira financijske,
računovodstvene i izvještajne funkcije kako za plaćanja za nacionalne mjere
tržišno-cjenovne politike tako i za plaćanja pomoći iz programa SAPARD;
priprema izvješća nacionalnim i EU institucijama.

Za obavljanje poslova iz stavka 1. ovog članka,
ustrojavaju se sljedeće ustrojstvene jedinice:

10.5.1. Odjel za financijske poslove

10.5.2. Odjel za računovodstvo

10.5.3. Odjel za izvještavanje.

*10.5.1. Odjel za financijske poslove*

Članak 82.

Odjel za financijske poslove izrađuje prijedlog
Plana proračuna Ravnateljstva, prati njegovo izvršavanje; izrađuje financijske
planove i kontrolira namjensko trošenje novčanih sredstava u skladu s
planiranim aktivnostima i projektima; obavlja poslove Državne riznice za
nacionalna plaćanja; dostavlja zahtjeve Ministarstvu financija i kontrolira
trošenje transferiranih sredstava kod njihovih korisnika; izvršava najvećim dijelom
plaćanja za nacionalne mjere tržišno-cjenovne politike; evidentira investicije
i troškove Ravnateljstva; pored nacionalnih plaćanja odjel izvršava plaćanja
sredstava na osnovi programa SAPARD; te obavlja i druge poslove sukladno
posebnim propisima.

10.5.2. Odjel za
računovodstvo

Članak 83.

Odjel za računovodstvo prati i izučava zakone i
druge propise vezane za financijsko i računovodstveno poslovanje, izrađuje
periodične, polugodišnje i godišnje završne račune po pojedinim žiro-računima,
te ih onda konsolidira za izvještajna razdoblja; sudjeluje u izradi
financijskog plana i vodi računa o namjenskom trošenju sredstava u skladu s
planiranim aktivnostima i projektima, obavlja poslove evidencije financijskih
promjena u Glavnoj knjizi i pomoćnim knjigama, odnosno analitičke evidencije,
vodi knjige ulaznih i knjige izlaznih faktura, knjigu nefinancijske imovine,
vrši financijsku i računovodstvenu kontrolu, likvidaciju računa, izrađuje
statistička i financijska izvješća i obavlja druge poslove sukladno posebnim
propisima.

*10.5.3. Odjel za izvještavanje*

Članak 84.

Odjel za izvještavanje izrađuje izvješća
Europskoj komisiji za program SAPARD; izdaje obavijesti korisnicima o
isplaćenim sredstvima iz nacionalnog proračuna.

***10.6. Sektor za informacijsko
upravljanje***

Članak 85.

Sektor za informacijsko upravljanje priprema
informacijsku pot­poru za rad Ravnateljstva te vrši
pripreme za prilagodbu informacijskog sustava Ravnateljstva, tako da odgovara
strogim uredbama EU na području informatike za provedbu nacionalnih potpora, te
SAPARD programa.

Za obavljanje poslova iz stavka 1. ovog članka,
ustrojavaju se sljedeće ustrojstvene jedinice:

10.6.1. Odjel za informacijsko upravljanje

10.6.2. Odjel za tehničku pomoć.

*10.6.1. Odjel za informacijsko upravljanje*

Članak 86.

Odjel za informacijsko upravljanje utvrđuje
razvoj namjenske informatičke opreme za provedbu svih poslova Ravnateljstva
koji osigurava visoke sigurnosne zahtjeve, preglednost i dosljednost u skladu s
europskim standardima i metodama; provodi analize sustava; izrađuje metodološke
i tehnološke podloge za provedbu razvoja; održava informatički sustav; vodi
izgradnju i osuvremenjivanje informacijske infrastrukture, brine za održavanje
i sigurnost informacijskog sustava, organizira i brine za sustav arhiviranja
programskih i podatkovnih baza, te njihovo održavanje.

*10.6.2. Odjel za tehničku pomoć*

Članak 87.

Odjel za tehničku pomoć utemeljen je s namjerom
neometanog rada Ravnateljstva; priprema dokumentaciju o dostupu do podataka,
priprema potrebne obrasce, testira pravilni rad računalnih programa; omogućuje
tehničku potporu krajnjim korisnicima i organizira obrazovanje korisnika
informacijske infrastrukture, te obavlja druge poslove koje odredi ravnatelj.

***10.7. Odjel općih
poslova***

Članak 88.

Odjel općih poslova priprema opće uvjete za rad
Ravnateljstva; brine o unutarnjoj organizaciji i kadrovima; osigurava potrebne
uvjete za rad službenika; sudjeluje u procesu osposobljavanja za rad i stručnog
usavršavanja službenika; izrađuje izvješća o ostvarivanju plana rada, te o
drugim pitanjima u svezi s radom i ustrojstvom; po nalogu ravnatelja provodi
mjere za osiguranje učinkovitosti u radu, skrbi o urednom i pravilnom
korištenju imovine i sredstava za rad, brine o voznom parku i korištenju vozila,
o načinu održavanja sredstava i opreme; sudjeluje u izradi plana nabave i
provedbi nabava za potrebe Ravnateljstva; obavlja poslove zaprimanja pošte
(pisarnice) koja se odnosi na zahtjeve za državnom potporom i zahtjeve za
korištenje mjera u sklopu SAPARD programa; vodi arhivu riješenih predmeta;
obavlja i druge administrativno-tehničke poslove sukladno posebnim propisima.

***10.8. Odjel za kontrolu
mjera SAPARD programa***

Članak 89.

Odjel za kontrolu mjera SAPARD programa provodi,
koordinira i kontrolira provedbu kontrole na terenu na području mjera SAPARD
programa; nadzire i koordinira rad i daje upute nadležnim tijelima na koje je
po ovlaštenju ravnatelja prenesena funkcija obavljanja kontrole na terenu;
ocjenjuje rezultate kontrole na terenu; priprema izvješća i analize, izrađuje i
izvodi analizu rizika na području provedbe SAPARD programa provodi kontrolu na
terenu na osnovi analize rizika: prije i poslije odobrenja projekta, prije
isplate zahtjeva, u tijeku investicije i na kraju investicije; odjel koordinira
i kontrolira provedbu kontrole na terenu na osnovi uvida u inspekcijske
zapisnike; priprema izvješća za Ministarstvo i EU; kontrolori odjela kontrole i
kontrolori nadležnih tijela na koje je po ovlaštenju ravnatelja prenesena
funkcija obavljanja kontrole na terenu imaju pravo uvida u svu vezanu
dokumentaciju i poslovne knjige korisnika potpore te pravnih i fizičkih osoba
povezanih s korisnikom u proved­bi pojedinog
odobrenog projekta.

11. UPRAVA RIBARSTVA

Članak 90.

Uprava ribarstva prati izvršavanje zakona,
propisa i drugih općih akata u okviru nadležnosti; obavlja poslove u svezi s
provođenjem zakona i drugih propisa iz područja morskog i slatkovodnog
ribarstva; daje stručne podloge za donošenje zakona i drugih propisa; provodi
upravni nadzor i rješava u upravnim stvarima; prati razvoj gospodarske
djelatnosti u ribarstvu; priprema i izrađuje izvješća, analize, prijedloge
mjera i rješenja u ribarstvu; analizira dostavljene podatke o ribolovu i
uzgoju, ribolovnim alatima, plovilima i opremi za ribolov; analizira
prikupljene podatke o ekonomici ribarstva, te priprema stručne podloge i
predlaže potrebne državne mjere u ribarstvu; predlaže način praćenja stanja
biološkog bogatstva mora i voda, u svrhu racionalnog gospodarenja ribama i
drugim morskim i vodenim organizmima, kao i način njihove zaštite; predlaže
mjere unaprjeđenja ribarstva, očuvanja prirodnih resursa, ekološke ravnoteže i
biološke raznolikosti; izdaje povlastice za gospodarske djelatnosti ribarstva,
te odobrenja za mali ribolov i dozvole za rekreacijsko-športski ribolov;
obavlja operativne poslove u svezi s naplatom naknade za obavljanje
gospodarskog, malog i rekreacijsko-športskog ribolova; organizira i provodi
ispite za provjeru stručne osposobljenosti ribara, ribiča i uzgajivača riba i
drugih morskih i vodenih organizama; priprema stručne podloge za sudjelovanje u
radu međunarodnih organizacija iz ribarstva; surađuje u izradi prijedloga
međunarodnih sporazuma i ugovora, te prati njihovu primjenu; brine o prilagodbi
propisa i općih akata iz nadležnosti sa smjernicama i zakonima Europske unije;
provodi inspekcijski nadzor u okviru nadležnosti; planira, organizira i
izvršava zakonito i svrhovito obavljanje poslova ribarske inspekcije morskog i
slatkovodnog ribarstva.

Za obavljanje poslova iz uprave, ustrojavaju se
sljedeći odjeli:

11.1. Odjel morskog ribarstva;

11.2. Odjel slatkovodnog ribarstva;

11.3. Odjel ribarske politike i međunarodnih
projekata;

11.4. Odjel ribarske inspekcije.

***11.1. Odjel morskog
ribarstva***

Članak 91.

Odjel morskog ribarstva prati stanje u okviru
nadležnosti, te provodi upravni nadzor u morskom ribarstvu; prikuplja podatke o
ribolovu i marikulturi te priprema i izrađuje izvješća, analize, prijed­loge mjera i rješenja u morskom ribarstvu; prati
razvoj gospodarske djelatnosti iz morskog ribarstva; analizira prikupljene
podatke o ekonomici morskog ribarstva, te priprema stručne podloge i predlaže
potrebne državne mjere u morskom ribarstvu; predlaže način racionalnog
gospodarenja ribama i drugim morskim organizmima, kao i način njihove zaštite,
te predlaže mjere unaprjeđenja morskog ribarstva.

Za obavljanje poslova iz odjela, ustrojavaju se
sljedeći odsjeci:

11.1.1. Odsjek za marikulturu;

11.1.2. Odsjek za biostatistiku
i ekonomiku u ribarstvu.

11.1.3. Odsjek ribolova

*11.1.1. Odsjek marikulture*

Članak 92.

Odsjek marikulture obavlja upravne i druge
stručne poslove, koji se odnose na proizvodnju riblje mlađi, uzgoj riba i
drugih morskih organizama, prikuplja i analizira podatke o uzgoju, predlaže
normativna rješenja za poticanje uzgoja, prometa i prerade uzgojene ribe i
drugih morskih organizama, vodi brigu o prilagodbi propisa i općih akata iz
marikulture; vodi upisnike o izdanim povlasticama za uzgoj ribe i drugih
morskih organizama; daje inicijativu za rješavanje pojedinih pitanja razvoja;
obavlja i ostale poslove iz svoje nadležnosti.

*11.1.2 Odsjek za biostatistiku i
ekonomiku u ribarstvu*

Članak 93.

Odsjek za biostatistiku
i ekonomiku u ribarstvu prikuplja, obrađuje i analizira podatke o svim
kategorijama ribolova, uzgoja riba i drugih morskih organizama, vodi evidenciju
o ograničenima ulova i predlaže zabranu daljnjeg ribolova u slučaju njihova
prekoračenja, sudjeluje u izradi kvota i praćenju izlova
istih, izrađuje ekonomske analize obavljanja ribolova na temelju prikupljenih i
obrađenih podataka, predlaže način praćenja stanja bioloških bogatstava,
obavlja kontrolu zahtjeva za isplatu poticaja u morskom ribarstvu, surađuje s
Državnim zavodom za statistiku i s drugim stručnim i znanstvenim institucijama,
priprema stručne podloge za donošenje zakona i drugih propisa iz morskog
ribarstva.

*11.1.3. Odsjek ribolova*

Članak 94.

Odsjek ribolova analizira prikupljene podatke o
morskom ribolovu; predlaže mjere za racionalno, odgovorno i održivo
gospodarenje ribolovnim područjima; predlaže način praćenja stanja bioloških
bogatstava (monitoring); priprema stručne podloge za
donošenje zakona i drugih propisa iz područja ribolova na moru; vodi upisnik
ribolovnih područja i ribolovnih zona; vodi upisnike o izdanim povlasticama za
gospodarski ribolov, odobrenjima za mali ribolov i dozvolama za
rekreacijsko-športski ribolov; vodi postupak u svezi s tiskanjem i raspodjelom
dozvola za rekreacijsko-športski ribolov.

Za obavljanje upravnih i drugih poslova iz
područja morskog ribarstva u županijama na Jadranskoj obali osnivaju se
područne jedinice, i to za:

– Istarsku županiju, sa sjedištem u Puli,

– Primorsko-goransku županiju, sa sjedištem u
Rijeci,

– Ličko-senjsku županiju, sa sjedištem u Senju,

– Zadarsku županiju, sa sjedištem u Zadru,

– Šibensko-kninsku županiju, sa sjedištem u
Šibeniku,

– Splitsko-dalmatinsku županiju, sa sjedištem u
Splitu,

– Dubrovačko-neretvansku županiju, sa sjedištem
u Dubrovniku.

U područnim jedinicama iz stavka 2. ovoga
članka, predviđaju se samostalni izvršitelji.

Područne jedinice izdaju povlastice za
gospodarski ribolov, odobrenja za mali ribolov i dozvole za
rekreacijsko-športski ribolov; vode registar o izdanim povlasticama za uzgoj;
obavljaju naplatu za obavljanje gospodarskog, malog i rekreacijsko-športskog
ribolova; prikupljaju podatke o ribolovu i uzgoju na moru, ribolovnim alatima,
plovilima i opremi za ribolov; analiziraju prikupljene podatke o stanju
ribarstva na svom području djelovanja, te predlažu mjere odgovornog i održivog
gospodarenja živim bogatstvima mora.

***11.2. Odjel slatkovodnog
ribarstva***

Članak 95

Odjel slatkovodnog ribarstva prati stanje u
okviru nadležnosti, te provodi upravni nadzor u slatkovodnom ribarstvu;
prikuplja podatke o ribolovu i akvakulturi, te
priprema i izrađuje izvješća, analize, prijedloge mjera i rješenja u
slatkovodnom ribarstvu; prikuplja i analizira podatke o ekonomici slatkovodnog
ribarstva, te priprema stručne podloge i predlaže potrebne državne mjere u
slatkovodnom ribarstvu; provodi postupak za dodjelu odnosno oduzimanje
ribolovnog prava u rekreacijsko-športskom ribolovu; organizira i održava ispite
za stručno osposobljavanje za obavljanje gospodarskog ribolova i akvakulture, te vodi odgovarajuću evidenciju; predlaže
način racionalnog gospodarenja ribama i drugim vodenim organizmima, kao i način
njihove zaštite, te predlaže mjere unaprjeđenja slatkovodnog ribarstva.

Za obavljanje poslova iz odjela, ustrojavaju se
sljedeći odsjeci:

11.2.1. Odsjek akvakulture;

11.2.2. Odsjek ribolova.

*11.2.1. Odsjek akvakulture*

Članak 96.

Odsjek akvakulture
obavlja upravne i druge stručne poslove, koji se odnose na proizvodnju riblje
mlađi, uzgoj riba i drugih vodenih organizama, prikuplja i analizira podatke o
uzgoju, predlaže normativna rješenja za poticanje uzgoja, prometa i prerade
uzgojene ribe i drugih vodenih organizama, vodi brigu o prilagodbi propisa i
općih akata iz akvakulture; vodi upisnik o izdanim
povlasticama za akvakulturu; daje inicijativu za
rješavanje pojedinih pitanja razvoja akvakulture;
obavlja i ostale poslove iz svoje nadležnosti.

*11.2.2. Odsjek ribolova*

Članak 97.

Odsjek ribolova analizira prikupljene podatke o
gospodarskom i rekreacijsko-športskom ribolovu na slatkim vodama; predlaže
mjere za racionalno, odgovorno i održivo gospodarenje ribolovnim područjima i
ribolovnim zonama; predlaže način praćenja stanja bioloških bogatstava (monitoring); priprema stručne podloge za donošenje zakona i
drugih propisa iz područja gospodarskog i rekreacijsko-športskog ribolova na
slatkim vodama; vodi upisnik ribolovnih područja i ribolovnih zona, te upisnik
ovlaštenika ribolovnog prava; vodi upisnike o izdanim povlasticama za
gospodarski ribolov i uvjerenjima o položenim ribarskim ispitima; vodi postupak
u svezi s tiskanjem i raspodjelom dozvola za rekreacijsko-športski ribolov.

***11.3. Odjel ribarske
politike i međunarodnih projekata***

Članak 98.

Odjel ribarske politike i međunarodnih projekata
u okviru svoje nadležnosti pruža stručnu podršku implementaciji Zajedničke
ribarske politike Europske unije za Mediteran, te provodi harmonizaciju ribarstvenog zakonodavstva s odgovarajućim segmentom pravne
stečevine EU (acquis communautaire).
Odjel priprema podloge za međunarodne susrete ministra i drugih dužnosnika
ministarstva na temu ribarstva, a po potrebi izrađuje stručne podloge iz
područja ribarstva za potrebe Vlade Republike Hrvatske. Odjel potiče, priprema
i koordinira provedbu projekata iz područja ribarstva s međunarodnim
financijskim institucijama, iz donacija ili tehničke pomoći. U suradnji s
drugim ustojstvenim jedinicama u Ministarstvu,
priprema podloge za učlanjivanje Republike Hrvatske u međunarodne ribarstvene organizacije (FAO Fisheries,
ICCAT, GFCM, EUROFISH), koordinira suradnju s njima, provodi relevantne odredbe
istih i aktivno surađuje u radu stručnih tijela i godišnjih skupova ovih
organizacija s ciljem donošenja relevantnih odredbi za odgovorno gospodarenje
živim bogatstvima mora i slatkih voda. Odjel također koordinira i izravno
sudjeluje u aktivnostima regionalnih organizacija koje se bave problematikom
ribarstva; brine o provođenju bilateralne i multilateralne suradnje s drugim
zemljama po pitanju ribarstva; prati provođenje međunarodnih sporazuma o
ribolovu na graničnim vodama; potiče administrativnu i stručnu suradnju na
području ribarstva s ministarstvima i institucijama drugih zemalja; sudjeluje u
pripremi međunarodnih sporazuma i protokola o suradnji na području ribarstva,
te vrši njihovo provođenje; sudjeluje u radu mješovitih međudržavnih odbora u
sektoru ribarstva.

***11.4. Odjel ribarske
inspekcije***

Članak 99.

Odjel ribarske inspekcije planira, organizira i
izvršava zakonito i svrhovito obavljanje poslova ribarske inspekcije iz
djelokruga morskog i slatkovodnog ribarstva; koordinira rad ribarskih
inspektora i državnih službenika ovlaštenih za obavljanje poslova inspekcijskog
nadzora u ribarstvu; izrađuje godišnje planove i izvješća; obavlja stručno
osposobljavanje ribarskih inspektora i državnih službenika ovlaštenih za
obavljanje poslova inspekcijskog nadzora u ribarstvu.

Za obavljanje poslova iz Odjela, ustrojavaju se
sljedeći odsjeci:

11.4.1. Odsjek inspekcije u slatkovodnom
ribarstvu

11.4.2. Odsjek inspekcije u morskom ribarstvu (u
sklopu jedinstvenog zapovjednog državnog tijela zaduženog za nadzor na moru).

*11.4.1. Odsjek inspekcije u slatkovodnom ribarstvu*

Članak 100.

Odsjek inspekcije u slatkovodnom ribarstvu vrši
inspekcijski nadzor nad provedbom odredaba Zakona o slatkovodnom ribarstvu i
propisa donesenih na temelju njega; vrši kontrolu isprava i poslovnih spisa
pravnih i fizičkih osoba koje obavljaju slatkovodni ribolov, akvakulturu i promet riba i drugih vodenih organizama, te
nadzire obavljanje ribolova, akvakulture i prometa
ribe i drugih vodenih organizama; nadzire rad ovlaštenika ribolovnog prava, te
zakonom ovlaštenog distributera dozvola za rekreacijsko-športski ribolov;
nadzire provođenje mjera propisanih ribolovno gospodarskim osnovama; obavlja i
sve druge poslove iz nadležnosti ribarske inspekcije u slatkovodnom ribarstvu.

*11.4.2. Odsjek inspekcije u morskom ribarstvu (u sklopu
jedinstvenog zapovjednog državnog tijela zaduženog za nadzor na moru)*

Članak 101.

Odsjek inspekcije u morskom ribarstvu vrši
inspekcijski nadzor nad provedbom odredaba Zakona o morskom ribarstvu i zakona
koji regulira rad zajedničkog koordinativnog tijela za nadzor na moru, te
propisa donesenih na temelju njih; vrši kontrolu isprava i poslov­nih spisa pravnih i fizičkih osoba koje obavljaju morski
ribolov, marikulturu i promet riba i drugih morskih organizama, te nadzire
obavljanje ribolova, marikulture i prometa ribe i drugih morskih organizama;
nadzire pravne i fizičke osobe ovlaštene za distribuciju i prodaju dozvola za
rekreacijsko-športski ribolov na moru; obavlja i sve druge poslove iz
nadležnosti ribarske inspekcije u morskom ribarstvu.

12. UPRAVA ŠUMARSTVA

Članak 102.

Uprava šumarstva brine o izvršavanju zakona,
propisa i drugih općih akata u okviru nadležnosti; prati stanje u okviru
nadležnosti i inicira rješavanje pojedinih pitanja, te je odgovorna za stanje u
okviru nadležnosti; predlaže i izrađuje zakonske i podzakonske
akte, kao i druge potrebne dokumente; daje stručna mišljenja, tumačenja i upute
iz svog djelokruga rada; provodi međunarodnu suradnju, prati provedbu ugovora,
konvencija i projekata; prati rad i djelovanje tijela državne uprave u
županijama i Gradu Zagrebu; prati poslovanje društva Hrvatske šume d.o.o.; vodi
evidenciju šuma i ostale propisane upisnike; surađuje i sudjeluje u radu
povjerenstava u sklopu ministarstva kao i drugih tijala
državne uprave; prati stanje te pruža stručnu pomoć i savjete privatnim šumoposjednicima; obavlja inspekcijski nadzor; surađuje s
drugim institucijama i ministarstvima; podnosi potrebna izvješća Vladi
Republike Hrvatske i Hrvatskome saboru, kao i drugim institucijama; obavlja i
druge upravne i stručne poslove iz svoje nadležnosti.

Za obavljanje poslova Uprave utvrđuju se
sljedeće ustrojstvene jedinice:

12.1. Odjel za gospodarenje šumama;

12.2. Odjel za zaštitu šuma;

12.3. Odjel za privatne šume;

12.4. Odjel šumarske inspekcije.

***12.1. Odjel za
gospodarenje šumama***

Članak 103.

Odjel za gospodarenje šumama prati izvršavanje
zakona, propisa i drugih općih akata u okviru svoje nadležnosti; radi na
izradbi nacrta provedbenih propisa iz djelokruga potrajnog
gospodarenja šumama (uređivanja šuma) i šumarske ekologije, te na prilagodbi
propisa i općih akata iz svoje nadležnosti; prati provedbu međunarodnih
konvencija, direktiva EU i ugovora, te stanje u djelokrugu planiranja
šumarstva; sudjeluje u radu međunarodnih institucija i ministarstava u okviru
svog djelokruga, te procesu ulaska u europske integracije; nadzire upravne i
stručne poslove u svezi s provedbom propisa šumskogospodarske osnove područja,
osnova gospodarenja, programa za gospodarenje i godišnjih planova; prati stanje
u djelokrugu šumarske ekologije, stanje šuma i šumskog zemljišta, kao i njihove
općekorisne funkcije, poduzima mjere za unaprjeđenje stanja, te inicira
rješavanje pojedinih pitanja iz navedenih područja; izdaje uvjete i suglasnosti
za izradu tehničke dokumentacije za zahvate u prostoru, te sudjeluje u
odobravanju studija utjecaja na okoliš; daje stručna mišljenja i objašnjenja o
načinu provedbe zakona.

***12.2. Odjel za zaštitu
šuma***

Članak 104.

Odjel za zaštitu šuma sudjeluje u pripremanju
propisa i drugih općih akata iz djelokruga zaštite bilja u šumarstvu, zaštite
šuma od požara i očuvanja šumskog genofonda, šumskog
sjemenarstva i šumskih sadnica; usklađuje rad organizacija i stručnih
institucija kojima su povjereni poslovi dijagnozno-prognozne
službe, zaštite šuma od požara i stručnog nadzora nad proizvodnjom šumskog
sjemena i sadnica; surađuje u izradi i donošenju međunarodnih dokumenata, te
sudjeluje u radu međunarodnih institucija iz svog djelokruga; usklađuje rad
županijskih ureda glede zaštite državnih i privatnih šuma; prati i analizira
stanje u djelokrugu zaštite šuma, te predlaže preventivne i kurativne mjere
zaštite i očuvanja šumskih ekosustava; osniva i sudjeluje u radu stručnih
tijela vezanih uz očuvanje genofonda, šumskog sjemena
i sadnica; sudjeluje u izradi programa i dokumenata vezanih uz zaštitu šuma;
vodi propisane upisnike i evidencije iz područja šumskog sjemenarstva i
rasadničarstva, te proizvodnje božićnih drvaca; surađuje sa drugim tijelima i
institucijama u provedbi mjera zaštite šuma, očuvanja genofonda,
šumskog sjemena i sadnica; izdaje suglasnosti na programe gospodarenja
priznatim sjemenskim sastojinama; daje stručna mišljenja i objašnjenja o načinu
provedbe zakona; obavlja druge upravne i stručne poslove u svezi s djelokrugom
rada.

***12.3. Odjel za privatne
šume***

Članak 105.

Odjel za privatne šume brine o izvršavanju
zakona, propisa i drugih općih akata u okviru nadležnosti; prati stanje i
inicira rješavanje pojedinih pitanja, te je odgovoran za stanje u okviru
nadležnosti; predlaže i izrađuje zakonske i podzakonske
akte; vodi evidencije i prati stanje privatnih šuma; predlaže mjere za
poboljšanje stanja u privatnim šumama; inicira osnivanje udruga privatnih šumovlasnika; prati i usklađuje rad i djelovanje tijela
državne uprave u županijama i Gradu Zagrebu, surađuje s tijelima lokalne uprave
i samouprave, te udrugama privatnih šumovlasnika u
okvirima svoje nadležnosti; rješava u upravnim stvarima i pruža stručnu pomoć i
savjete privatnim šumoposjednicima i njihovim
udrugama; surađuje sa međunarodnim institucijama i tijelima vezanim za šume u
privatnom vlasništvu; podnosi tražena izvješća nadležnim tijelima; obavlja
druge upravne i stručne poslove iz svoje nadležnosti.

***12.4. Odjel šumarske
inspekcije***

Članak 106.

Odjel šumarske inspekcije obavlja inspekcijske
poslove i nadzire primjenu propisa iz djelokruga rada Uprave šumarstva; daje
stručna mišljenja i naputke inspektorima; planira, prati, analizira i nadzire
rad inspektora; surađuje sa pravosudnim, policijskim i drugim tijelima državne uprave;
rješava o žalbama protiv prvostupanjskih rješenje inspektora; vodi propisane
evidencije, te obavlja druge poslove inspekcije.

Za obavljanje inspekcijskog nadzora u prvom
stupnju i obavljanje drugih inspekcijskih poslova u nadležnosti šumarskih
inspektora ustrojavaju se Odsjeci – Područne jedinice šumarske inspekcije.
Obavljanje inspekcijskog nadzora u drugom stupnju povjerava se državnim
šumarskim inspektorima.

Odsjeci – Područne jedinice u prvom stupnju su:

I. 12.4.1. Odsjek – Područna jedinica sa sjedištem
u Rijeci

Ispostava Rijeka

Ispostava Delnice

Ispostava Pazin

Ispostava Gospić

12.4.2. Odsjek – Područna jedinica sa sjedištem
u Splitu

Ispostava Split

Ispostava Dubrovnik

Ispostava Zadar

Ispostava Šibenik

12.4.3. Odsjek – Područna jedinica sa sjedištem
u Osijeku

Ispostava Osijek

Ispostava Našice

Ispostava Vinkovci

Ispostava Županja

Ispostava Slavonski Brod

Ispostava Požega

Ispostava Virovitica

12.4.4. Odsjek – Područna jedinica sa sjedištem
u Vraždinu

Ispostava Varždin

Ispostava Čakovec

Ispostava Krapina

Ispostava Križevci

Ispostava Koprivnica

12.4.5. Odsjek – Područna jedinica sa sjedištem
u Zagrebu

Ispostava Zagreb

Ispostava Karlovac

Ispostava Ogulin

Ispostava Bjelovar

Ispostava Daruvar

Ispostava Sisak

Ispostava Novska.

13. UPRAVA ZA LOVSTVO

Članak 107.

Uprava za lovstvo izrađuje nacrte podzakonskih akata iz djelokruga lovstva; prati provedbu
međunarodnih konvencija i ugovora, te stanje u djelokrugu planiranja lovstva;
nadzire upravne i stručne poslove u svezi s provedbom propisa lovnogospodarskih osnova, programa uzgoja divljači i
programa zaštite divljači; brine o prirodnom odnosu između vrsta, zaštiti
divljači i očuvanju njenih prirodnih staništa, te poduzima odgovarajuće mjere;
prati stanje u djelokrugu lovstva koji se odnosi na lovišta i uzgajališta
divljači, te inicira rješavanje pojedinih pitanja iz ovih područja; brine o proved­bi zakona, propisa i drugih općih akata u dijelu
koji se odnosi na koncesiju prava lova, zakup lovišta i izvršavanje prava lova;
pomaže pri provođenju javnih natječaja; sastavlja ugovore o gospodarenju
lovištima i prati njihovo provođenje; radi na pripremi i izradi dokumenata,
smjernica i stručnih podloga vezanih uz razvoj lovstva; daje stručna mišljenja
i objašnjenja o načinu provedbe zakona.

Za obavljanje poslova Uprave utvrđuju se
sljedeće ustrojstvene jedinice:

13.1. Odjel gospodarenja lovištima;

13.2. Odjel lovne inspekcije.

***13.1. Odjel gospodarenja
lovištima***

Članak 108.

Odjel gospodarenja lovištima prati izvršenje
zakona, propisa i drugih općih akata u okviru nadležnosti; radi na izradi
nacrta provedbenih propisa iz djelokruga lovstva; nadzire i provodi upravne i
stručne poslove u svezi s provedbom propisa lovnogospodarskih
osnova i programa; koordinira rad tijela državne uprave i tijela lokalne
samouprave i uprave u djelatnosti lovstva; obavlja poslove u svezi s davanjem
koncesija i zakupa prava lova, te prati ostvarivanje prava lova; provodi
postupak odobravanja lovnogospodarskih osnova,
programa uzgoja divljači i programa zaštite divljači i njihovih revizija; vodi
evidencije i izrađuje iskaze o brojnosti divljači, površinama lovišta, stanju
zakupljenosti lovišta u Republici Hrvatskoj i dostavlja ih nadležnim tijelima;
prati ugovore o zakupu i koncesijama u državnim lovištima; raspoređuje lovozakupnine za državna lovišta; izrađuje prijedlog za rakid ugovora o zakupu ili koncesiji prava lova na državnim
lovištima, izrađuje izvješća i dostavlja ih nadležnim tijelima; priprema
natječaje i sudjeluje u provedbi davanje lovišta na gospodarenje; inicira
rješavanje pojedinih pitanja iz područja lovstva i priprema dokumente vezane za
razvoj lovstva; prati provedbu međunarodnih ugovora, konvencija i ograničenja
EU, te usklađuje propise i ugovore vezane uz razvoj lovstva; surađuje sa
domaćim i stranim institucijama oko pripreme i provedbe mjera za razvoj
lovstva; daje stručne upute i pruža pomoć odgovarajućim, pravnim i fizičkim
osobama; obavlja druge poslove koji mu se stave u nadležnost.

***13.2. Odjel lovne
inspekcije***

Članak 109.

Odjel lovne inspekcije sa svojim Odsjecima
obavlja inspekcijske poslove i nadzire primjenu propisa iz djelokruga rada
Uprave lovstva; daje stručna mišljenja i naputke inspektorima; planira, prati,
analizira i nadzire rad inspektora; surađuje sa pravosudnim, policijskim i
drugim tijelima državne uprave; rješava o žalbama protiv prvostupanjskih
rješenje inspektora; vodi propisane evidencije, te obavlja druge poslove
inspekcije.

14. UPRAVA VODNOGA
GOSPODARSTVA

Članak 110.

Uprava vodnoga gospodarstva obavlja upravne,
pravne i stručne poslove u provođenju politike u području upravljanja vodama
koji se odnose na: normativnu djelatnost u svezi s pripremom i izradom nacrta
prijedloga zakona i drugih propisa, međunarodnih i bilateralnih ugovora i
sporazuma; osiguravanje provedbe zakona i provedbenih propisa, te međunarodnih
i bilateralnih ugovora i sporazuma; usklađivanje propisa s propisima Europske
unije; praćenje i analizu stanja i prilagođavanja vodno-gospodarskog razvitka s
potrebama gospodarskog razvitka; osiguravanje izrade planskih osnova za
upravljanje vodama; uređenje vodotoka i drugih voda i zaštitu od štetnog
djelovanja voda i leda; zaštitu od erozija i bujica; hidromelioracijsku
odvodnju i navodnjavanje zemljišta; upravljanje vodnim dobrom i njegovim
korištenjem; zaštitu voda i zaštitu mora od zagađivanja i onečišćenja s kopna;
osiguravanje zaliha voda u svrhu vodoopskrbe naselja vodom za piće i
gospodarstva industrijskom vodom; korištenje vodnih snaga; planiranje i
usklađivanje razvoja i izgradnje javnih vodoopskrbnih sustava i javnih odvodnih
sustava; dodjelu koncesija za korištenje voda i javnoga vodnog dobra;
utvrđivanje granica vodnog dobra i sređivanje imovinsko-pravnih odnosa na
vodnom dobru; provodbu prvostupanjskog i
drugostupanjskog upravnog postupka; vođenje propisanih evidencija; pripremu
odgovora na zastupnička pitanja i izradu izvješća za potrebe Ministarstva i
Vlade Republike Hrvatske; uspostavljanje, praćenje i poboljšavanje
informacijskog sustava voda i upravljanja dokumentima; provođenje upravnog i
stručnog nadzora nad Hrvatskim vodama u obavljanju poslova osobito značajnim za
upravljanje vodama i u nadležnim tijelima državne uprave u županijama, tijelima
jedinica lokalne /regionalne uprave zaduženim za vodno gospodarstvo; provedbu
inspekcijskog nadzora nad obavljanjem djelatnosti koje imaju ili mogu imati
utjecaja na vodni režim, te nad stanjem vodnogospodarskih
objekata i sustava za korištenja voda, za zaštitu od štetnog djelovanja voda i
zaštitu voda od onečišćenja i zagađivanja, te druge poslove koje su joj
stavljene u nadležnost posebnim propisima.

Za obavljanje poslova iz stavka 1. ovog članka
utvrđuju se sljedeće ustrojstvene jedinice:

14.1. Odjel korištenja voda;

14.2. Odjel zaštite voda;

14.3. Odjel melioracijskog navodnjavanja, vodnog
dobra i zaštita od štetnog djelovanja

voda;

14.4. Odjel vodne politike i međunarodnih
projekata;

14.5. Odjel međunarodne suradnje;

14.6. Odjel Državne vodopravne inspekcije.

***14.1. Odjel korištenje
voda***

Članak 111.

Odjel korištenja voda osigurava izvršavanje zakona
i drugih propisa koji se odnose ili su u svezi s korištenjem voda za različite
namjene, te drugih akata u okviru svoje nadležnosti; prati stanje u područjima
korištenja voda i predlaže poduzimanje mjera; sudjeluje u pripremi propisa i
drugih općih akata iz oblasti korištenja voda; predlaže koncepcijska rješenja
za osiguravanje zaliha voda u svrhu vodoopskrbe naselja vodom za piće i
gospodarstva industrijskom vodom; utvrđuje ispunjavanje uvjeta pravnih osoba za
obavljanje djelatnosti od osobitog značaja za upravljanje vodama i izrađuje
nacrt suglasnosti; sudjeluje u postupku izrade dokumenata prostornog uređenja,
te u postupcima donošenja planskih dokumenata koji se donose po posebnim
propisima, te radu povjerenstava drugih tijela državne uprave, osigurava
racionalno korištenje voda; obavlja stručne poslove u svezi s planiranjem i
usklađivanjem razvoja i izgrad­nje javnih
vodoopskrbnih sustava; sudjeluje u izradi prijedloga odluka o zonama sanitarne
zaštite izvorišta; potvrđuje vodopravne akte u svezi s korištenjem voda koje
donose Hrvatske vode; donosi drugostupanjska rješenja u upravnom postupku;
sudjeluje u ocjeni predloženih godišnjih planova upravljanja vodama; surađuje s
jedinicama lokalne/regionalne uprave u okviru svojih nadležnosti; obavlja stručne
poslove u svezi s postupcima natječaja, odnosno neposredne dodjele koncesija za
korištenje voda; priprema nacrte odluka i ugovora o dodjeli koncesija za:
zahvaćanje voda za javnu vodoopskrbu, prodaju vode na tržištu, tehnološke i
druge gospodarske potrebe, uzgoj riba u gospodarske svrhe i sl.
pokreće postupak za otkaz, odnosno raskid ugovora o koncesiji; vodi očevidnik o
izdanim koncesijama za korištenje voda; u suradnji s Ministarstvom financija i
uredima za proračun jedinica lokalne uprave, prati naplatu koncesijskih
naknada; sudjeluje u provedbi bilateralne suradnju sa susjednim zemljama s
kojima su sklopljeni ugovori o uređivanju vodnogospodarskih
pitanja, izrađuje godišnje planove rada, stručne naputke i izvješća; provodi
upravni i stručni nadzor nad Hrvatskim vodama u obavljanju poslova osobito
značajnim za upravljanje vodama i u nadležnim tijelima državne uprave u
županijama i tijelima jedinica lokalne/regionalne uprave zaduženim za vodno
gospodarstvo, te obavlja i druge poslove koji mu se stave u nadležnost.

***14.2. Odjel zaštite voda***

Članak 112.

Odjel zaštite voda osigurava izvršavanje zakona
i drugih propisa i akata koji su u svezi sa zaštitom voda od onečišćenja i
zagađenja; sudjeluje u pripremi propisa i drugih općih akata iz područja ili u
svezi sa zaštitom voda; prati stanje podzemnih voda, vodotoka i jezera i voda
mora od onečišćenja s kopna, te predlaže poduzimanje mjera; utvrđuje
ispunjavanje uvjeta pravnih osoba za obavljanje djelatnosti od osobitog značaja
za upravljanje vodama i izrađuje nacrt suglasnosti; sudjeluje u postupku izrade
dokumenata prostornog uređenja, u postupcima donošenja planskih dokumenata koji
se donose po posebnim propisima, te radu povjerenstava drugih tijela državne
uprave, osigurava prati i koordinira rad ovlaštenih laboratorija za ispitivanje
kakvoće voda te im s tim u vezi izdaje ovlaštenja za rad; vodi evidenciju o
ovlaštenim laboratorijima; sudjeluje u izradi prijedloga odluka o zonama
sanitarne zaštite izvorišta; potvrđuje vodopravne akte iz područja zaštite voda
koje donose Hrvatske vode; donosi rješenja i vodi evidenciju o izdanim
dozvolama za stavljanje u promet kemijskih pripravaka koji nakon uporabe mogu
dospjeti u vode; sudjeluje u izradi drugostupanjska rješenja u upravnom
postupku kod utvrđivanja vodopravne naknade za zaštitu voda; sudjeluje u ocjeni
predloženih godišnjih planova upravljanja vodama; surađuje s jedinicama
lokalne/regionalne uprave u okviru svojih nadležnosti; obavlja stručne poslove
na pripremi, provođenju i ocjeni monitoringa nad
kakvoćom voda prema nacionalnom ili međudržavnom programu u suradnji s
Hrvatskim vodama, prati obračun i naplatu naknade za zaštitu voda; provodi
upravni nadzor naročito nad namjenskim korištenjem naknada za zaštitu voda;
ostvaruje bilateralnu suradnju sa susjednim zemljama sa kojima su sklopljeni
ugovori o uređivanju vodnogospodarskih pitanja,
izrađuje godišnje planove rada, stručne naputke i izvješća, te obavlja i druge
poslove koji mu se stave u nadležnost.

***14.3. Odjel
melioracijskog navodnjavanja, vodnog dobra i zaštite od štetnog djelovanja voda***

Članak 113.

Odjel melioracijskog navodnjavanja, vodnog dobra
i zaštite od štetnog djelovanja voda osigurava izvršavanje zakona i drugih
propisa iz područja melioracijskog navodnjavanja, uređenja vodotoka i drugih
voda i vodnog dobra, zaštite od štetnog djelovanja voda; prati stanje u
području melioracijskog navodnjavanja, uređenja vodotoka i drugih voda i vodnog
dobra, zaštite od štetnog djelovanja voda i leda i zaštite od erozije i bujica;
nadzire upravljanje vodnim dobrom i njegovo korištenje; priprema nacrte odluka
o utvrđivanju granice vodnog dobra; provodi postupke utvrđivanja javnog vodnog
dobra te njegova upisa u javne knjige; sudjeluje u pripremama propisa i drugih
općih akata iz svoje nadležnosti; sudjeluje u postupku izrade dokumenata
prostornog uređenja, u postupcima donošenja planskih dokumenata koji se donose
po posebnim propisima, te u radu povjerenstava drugih tijela državne uprave;
izdaje potvrde na vodopravne akte iz svoje nadležnosti a koje izrađuju Hrvatske
vode; izrađuje drugostupanjska rješenja; sudjeluje u ocjeni godišnjih planova
upravljanja vodama iz svoje nadležnosti; analizira i predlaže mjere u svezi s
pripremom i provedbom obrane od poplava i leda; surađuje s jedinicama lokalne i
regionalne uprave u skladu sa svojom nadležnosti; obavlja stručne poslove u
svezi s melioracijskim navodnjavanjem; obavlja stručne poslove na izradi
rješenja o pripadnosti ili prestanku pripadanja zemljišnih čestica vodnom
dobru; obavlja stručne poslove u svezi s izvođenjem regulacijskih radova i
radova održavanja vodotoka i zaštitnih vodnih građevina; vodi očevidnik o
korištenju vodnog dobra; provodi postupak za dodjelu koncesije za melioracijsko
navodnjavanje i za vađenje mineralnih sirovina iz obnovljivih ležišta na području
značajnom za vodni režim te izrađuje nacrt odluke i ugovora o dodjeli
koncesije; ostvaruje bilateralnu suradnju sa susjednim zemljama s kojima su
sklopljeni ugovori o uređenju vodnogospodarskih
pitanja; izrađuje godišnje planove rada, stručne naputke i izvješća, te obavlja
i druge poslove koji mu se stave u nadležnost.

***14.4. Odjel vodne
politike i međunarodnih projekata***

Članak 114.

Odjel vodne politike i međunarodnih projekata
koordinira proces približavanja Europskoj uniji na području vodnoga
gospodarstva unutar Ministarstva; s tim u vezi provodi koordinaciju s drugim
tijelima uprave i relevantnim institucijama; potiče i koordinira suradnju s
relevantnim tijelima Europske unije; potiče prilagodbu hrvatske nacionalne
politike s politikom Europske unije vezanom uz upravljanje vodama; organizira
preuzimanje pravne stečevine EU na području upravljanja vodama; organizira
stručno usavršavanje za proces približavanja Europskoj uniji; priprema i
koordinira provedbu projekata iz predpristupnih
programa Europske unije; izrađuje izvješća o provedbi ovih programa u dijelu
upravljanja vodama; potiče, priprema i koordinira provedbu ostalih projekata u
području međunarodne suradnje s međunarodnim financijskim institucijama, drugim
izvorima financiranja te međunarodnih donacijama i tehničkom pomoći; izrađuje
godišnje planove rada, stručne naputke i izvješća, te obavlja i druge poslove
koji mu se stave u nadležnost.

Za obavljanje poslova iz stavka 1. ovog članka
utvrđuju se sljedeće ustrojstvene jedinice:

14.4.1. Odsjek za Europsku uniju

14.4.2. Odsjek za međunarodne projekte i pretpristupne programe Europske unije.

*14.4.1. Odsjek za Europsku uniju*

Članak 115.

Odsjek za Europsku uniju priprema sve relevantne
podloge vezane uz proces približavanja Europskoj uniji na području vodnoga
gospodarstva; vodi multilateralno sudjelovanje na području europskih
integracija; obavlja stručne i koordinacijske zadatke vezane uz preuzimanje
pravne stečevine EU na području upravljanja vodama što uključuje usklađivanje
rada Uprave vodnoga gospodarstva, lokalne uprave i samouprave, Hrvatskih voda i
drugih radi prijenosa pravne stečevine; koordinira i priprema plan provedbe
približavanja Europskoj uniji u dijelu upravljanja vodama; priprema stručne podloge
i pojašnjenja za pregovore u području upravljanja vodama; potiče i koordinira
suradnju s relevantnim tijelima Europske unije; sudjeluje u radu relevantnih
međunarodnih organizacija u dijelu europskih integracija; koordinira suradnju s
drugim tijelima uprave i relevantnim institucijama; organizira stručno
usavršavanje za proces približavanja Europskoj uniji u upravljanju vodama te
obavlja i druge poslove koji mu se stave u nadležnost.

*14.4.2. Odsjek za međunarodne projekte i pretpristupne
programe Europske unije*

Članak 116.

Odsjek za međunarodne projekte i pretpristupne programe Europske unije potiče, priprema i
koordinira provedbu projekata u području međunarodne suradnje i europskih
integracija s međunarodnim financijskim institucijama i iz drugih međunarodnih
izvora donacija i tehničke pomoći te pretpristupnih
programa Europske unije; planira i priprema godišnje i višegodišnje zahtjeve za
projekte; izrađuje hodograme aktivnosti za provedbu projekata; priprema podloge
za financiranje; koordinira aktivnosti s drugim relevantnim institucijama;
surađuje s međunarodnim organizacijama i Europskom komisijom na provedbi
projekata; nadzire i prati provedbu preuzetih obaveza i izrađuje izvješća o
provedbi projekata; vodi evidenciju o financijskim efektima i izvorima
financiranja projekata; i obavlja druge poslove koji mu se stave u nadležnost.

***14.5. Odjel međunarodne
suradnje***

Članak 117.

Odjel međunarodne suradnje osigurava provedbu međudržav­nih ugovora i sporazuma
i drugih međunarodnih akata iz područja vodnoga gospodarstva; priprema postupak
za sklapanje i potvrđivanje međudržavnih ugovora iz oblasti te prati njihovu
provedbu; priprema učlanjivanje Republike Hrvatske u međunarodne i međudržavne
organizacije; organizira i sudjeluje u radu međudržavnih i međunarodnih
komisija i tijela iz oblasti vodnoga gospodarstva; vodi evidenciju o
međunarodnim ugovorima i zapisnicima sa sastanaka i drugim s time u svezi
dokumenata; organizira sastanke s međunarodnim institucijama i organizacijama;
priprema zaključke o sudjelovanju osoba u međunarodnim komisijama i drugim
tijelima; osigurava koordinaciju aktivnosti na međunarodnoj suradnji s drugim
tijelima uprave i relevantnim institucijama; predlaže relevantne izmjene
nacionalne legislative o vodama radi provedbe međunarod­nih obaveza, izrađuje godišnje planove rada, stručne
naputke i izvješća te obavlja i druge poslove koji mu se stave u nadležnost.

***14.6. Odjel Državne
vodopravne inspekcije***

Članak 118.

Odjel Državne vodopravne inspekcije provodi
inspekcijski nadzor nad provođenjem Zakona o vodama, Zakona o financiranju v­odnoga gospodarstva, Državnog plana obrane od poplave, Držav­nog plana za zaštitu voda i
drugih propisa i općih akata kojima je uređeno područje upravljanja vodama,
korištenja voda za razne namjene, zaštite od štetnog djelovanja voda i zaštite
voda od onečišćenja i zagađivanja; nadzire usklađenost obavljanja djelatnosti s
vodopravnim aktima i ugovorima o koncesiji za korištenje voda i vodnoga dobra;
surađuje u izradi godišnjih planova rada županijskih vodopravnih inspektora i
vodopravnih inspektora Grada Zagreba, prati njihovo izvršenje i daje smjernice
za njihov rad; donosi rješenja u drugostupanjskom postupku o žalbama
izjavljenim protiv prvostupanjskih rješenja vodopravnih inspektora; nadzire
ispravnost izdanih rješenja o plaćanju vodnih naknada, plaćanje istih i s time
u svezi surađuje sa nadležnim tijelima Ministarstva financija; provodi
inspekcijski nadzor nad trgovačkim društvima koja obavljaju poslove osobito
značajne za upravljanje vodama u smislu kadrovske i stručne osposobljenosti za
obavljanje tih poslova; daje stručna mišljenja, objašnjenja i upute u svezi s
primjenom propisa u oblasti inspekcijskog nadzora, priprema i izrađuje godišnje
planove rada i godišnja izvješća radu; daje prijedloge i sudjeluje u
pripremanju izmjena i dopuna zakona i podzakonskih
propisa iz svoje oblasti, te obavlja i druge poslove koji mu se stave u
nadležnost.

Za obavljanje poslova iz stavka 1. ovog članka
utvrđuju se sljedeće ustrojstvene jedinice:

14.6.1. Odsjek za sliv Crnog mora

14.6.2. Odsjek za sliv Jadrana.

*14.6.1. Odsjek za sliv Crnog mora*

Članak 119.

Odsjek za sliv Crnog mora provodi inspekcijski
nadzor na vod­nom području sliva Drave i Dunava, sliva
Save i slivnog područja Grada Zagreba, nad provođenjem Zakona o vodama, Zakona
o financiranju vodnoga gospodarstva, Državnog plana obrane od poplave, Državnog
plana za zaštitu voda i drugih propisa i općih akata kojima je uređeno područje
upravljanja vodama, korištenja voda za razne namjene, zaštite od štetnog
djelovanja voda i zaštite voda od onečišćenja i zagađivanja; nadzire
usklađenost obavljanja djelatnosti s vodopravnim aktima i ugovorima o koncesiji
za korištenje voda i vodnoga dobra; surađuje u izradi godišnjih planova rada
županijskih vodopravnih inspektora i vodopravnih inspektora Grada Zagreba,
prati njihovo izvršenje i daje smjernice za njihov rad; donosi rješenja u
drugostupanjskom postupku o žalbama izjavljenim protiv prvostupanjskih rješenja
vodopravnih inspektora; nadzire ispravnost izdanih rješenja o plaćanju
vodopravnih naknada, plaćanje istih i s time u svezi surađuje s nadležnim
tijelima Ministarstva financija; provodi inspekcijski nadzor nad trgovačkim
društvima koja obavljaju poslove osobito značajne za upravljanje vodama u
smislu kadrovske i stručne osposobljenosti za obavljanje tih poslova; daje
stručna mišljenja, objašnjenja i upute u svezi s primjenom propisa u oblasti
inspekcijskog nadzora, priprema i izrađuje godišnje planove rada i godišnja
izvješća o radu; daje prijedloge i sudjeluje u pripremanju izmjena i dopuna
zakona i podzakonskih propisa iz svoje oblasti, te
obavlja i druge poslove koji mu se stave u nadležnost.

*14.6.2. Odsjek za sliv Jadrana*

Članak 120.

Odsjek za sliv Jadrana provodi inspekcijski
nadzor na vodnom području Primorsko-istarskih i Dalmatinskih slivova, nad
provođenjem Zakona o vodama, Zakona o financiranju vodnoga gospodarstva,
Državnog plana obrane od poplave, Državnog plana za zaštitu voda i drugih propisa
i općih akata kojima je uređeno područje upravljanja vodama, korištenja voda za
razne namjene, zaštite od štetnog djelovanja voda i zaštite voda i obalnoga
mora od onečišćenja i zagađivanja; nadzire usklađenost obavljanja djelatnosti s
vodopravnim aktima i ugovorima o koncesiji za korištenje voda i vodnoga dobra;
surađuje u izradi godišnjih planova rada županijskih vodopravnih inspektora,
prati njihovo izvršenje i daje smjernice za njihov rad; izrađuje
drugostupanjska rješenja u upravnom postupku koji vode županijski vodopravni
inspektori; nadzire ispravnost izdanih rješenja o plaćanju vodopravnih naknada,
plaćanje istih i s time u svezi surađuje sa nadležnim tijelima Ministarstva
financija; provodi inspekcijski nadzor nad trgovačkim društvima koja obavljaju
poslove osobito značajne za upravljanje vodama u smislu kadrovske i stručne
osposobljenosti za obavljanje tih poslova; daje stručna mišljenja, objašnjenja
i upute u svezi s primjenom propisa u oblasti inspekcijskog nadzora, priprema i
izrađuje godišnje planove rada i godišnja izvješća radu; daje prijedloge i
sudjeluje u pripremanju izmjena i dopuna zakona i podzakonskih
propisa iz svoje oblasti, te obavlja i druge poslove koji mu se stave u
nadležnost.

15. UPRAVA ZA DRVNU
INDUSTRIJU

Članak 121.

Uprava za drvnu industriju prati izvršenje
zakona, propisa i drugih općih akata u okviru svoje nadležnosti; prati stanje u
okviru nadležnosti i inicira rješavanje pojedinih pitanja vezanih uz djelokrug
rada, te je odgovorna za stanje u svome djelokrugu; predlaže i izrađuje
zakonske i podzakonske akte, kao i druge potrebne
dokumente; provodi međunarodnu suradnju; vodi evidenciju kapaciteta drvne
industrije; surađuje s domaćim i međunarodnim institucijama u području drvne
industrije; inicira i koordinira suradnju subjekata vezanih uz drvnu
industriju; prati i analizira tržište drvne industrije u svijetu i EU; tumači i
osigurava mjere makroekonomske politike u sektoru; utvrđuje projektne zadatke i
financiranje primijenjenih projekata za potrebe drvne industrije; daje stručna
mišljenja, tumačenja i upute iz svog djelokruga; surađuje sa drugim
institucijama i ministarstvima; podnosi potrebna izvješća Vladi Republike
Hrvatske, Hrvatskome saboru kao i drugim nadležnim institucijama; obavlja i
druge stručne i upravne poslove iz svoje nadležnosti.

Za obavljanje poslova iz stavka 1. ovog članka
utvrđuju se sljedeće ustrojstvene jedinice:

15.1. Odjel primarne i finalne prerade drva,
papira i ambalaže;

15.2. Odjel za razvitak drvne industrije.

***15.1. Odjel primarne i finalne
prerade drva, papira i ambalaže***

Članak 122.

Odjel primarne i finalne prerade drva, papira i
ambalaže prati izvršenje zakona, propisa i drugih općih akata u okviru svoje
nad­ležnosti; vodi evidenciju kapaciteta za primarnu
i finalnu preradu drva; surađuje s domaćim i međunarodnim institucijama u
području prerade drva, papira i ambalaže; predlaže mjere i inicira rješavanje
pojedinih pitanja vezanih uz djelatnost; daje stručna mišljenja, tumačenja i
upute iz svog djelokruga rada; inicira i koordinira suradnju subjekata vezanih
uz preradu drva, papira i ambalaže; potiče međusektorsko partnersko
povezivanje; prati i analizira tržište drva i proizvoda od drva u svijetu i EU,
te usmjerava domaće proizvođače; tumači i osigurava mjere makroekonomske politike
u sektoru; povezuje domaće gospodarske subjekte s međunarodnim institucijama;
prikuplja informacije o mogućnostima investiranja u preradu drva i proizvodnju
namještaja, papira i ambalaže; organizira međunarodne stručne skupove, te
upućuje stručnjake iz prerade drva, papira i ambalaže na iste; utvrđuje
projektne zadatke i financiranje primjenjenih
projekata za potrebe prerade drva i proizvodnje namještaja, papira i ambalaže;
pruža stručnu i političku pomoć u privatizaciji poduzeća koja su još u
pretežitom vlasništvu države; surađuje s drugim institucijama i ministarstvima;
obavlja i druge stručne i upravne poslove iz svoje nadležnosti.

***15.2. Odjel za razvitak
drvne industrije***

Članak 123.

Odjel za razvitak drvne industrije prati stanje
domaće i strane drvnoprerađivačke industrije; inicira
rješenja za poboljšanje stanja domaće drvne industrije; surađuje na izradi i
provedbi nacionalne strategije drvne industrije; surađuje s vladinim i
nevladinim institucijama i tijelima vezanim uz preradu drva; predleže mjere za stabilizaciju stanja u sektoru; usklađuje
odnose na domaćem i stranom tržištu sirovine i finalnih proizvoda drvne
industrije; predlaže mjere za uvođenje novih tehnologija; inicira projekte
vezane uz razvoj i konkurentnost proizvoda na tržištu; predlaže i potiče mjere
razvojne politike drvoprerađivačke industrije; potiče i vrši prilagodbu i
usklađivanje hrvatskih standarda s relevantnim europskim i međunarodnim
normama; potiče mjere i instrumente za razvoj i izvoz finaliziranih proizvoda;
potiče i koordinira regionalni razvoj; podnosi potrebna izvješća Vladi
Republike Hrvatske, Hrvatskome saboru kao i drugim nadležnim institucijama;
obavlja i druge stručne i upravne poslove iz svoje nadležnosti.

IV. UPRAVLJANJE UPRAVNIM
ORGANIZACIJAMA U SASTAVU MINISTARSTVA I UNUTARNJIM USTROJSTVENIM JEDINICAMA

Članak 124.

Ministar predstavlja Ministarstvo i upravlja
njegovim radom.

U slučaju odsutnosti ili spriječenosti ministra
zamjenjuje držav­ni tajnik kojeg odredi ministar.

Radom Tajništva Ministarstva upravlja tajnik
Ministarstva.

Radom upravnih organizacija ustrojenih u sastavu
Ministarstva upravlja pomoćnik ministra.

Ukoliko nije imenovan pomoćnik ministra za
pojedinu upravnu organizaciju, tom upravnom organizacijom može upravljati
državni tajnik kojeg odredi ministar.

Članak 125.

Na
čelu Kabineta ministra je tajnik Kabineta.

Na
čelu odjela su načelnici odjela.

Na
čelu odsjeka u odjelima su voditelji odsjeka.

Na
čelu pododsjeka u odsjecima su voditelji pododsjeka, a u odjeljicima su odgovorni
voditelji odsjeka.

Članak 126.

Državni tajnik odgovoran je za svoj rad Vladi
Republike Hrvatske i ministru.

Tajnik Ministarstva i pomoćnici ministra za svoj
rad odgovaraju ministru.

Načelnici odjela u sastavu Tajništva
Ministarstva odgovaraju za svoj rad tajniku ministarstva i ministru.

Načelnici odjela u sastavu uprava, odnosno
Ravnateljstva odgovorni su za svoj rad pomoćniku ministra, koji upravlja tom
upravom i ministru.

Voditelji odsjeka, pododsjeka
i odjeljaka u sastavu odjela, odgovorni su za svoj rad načelniku i pomoćniku
ministra, koji upravlja tom upravom, te ministru.

Samostalni izvršitelji odgovorni su za svoj rad
načelniku odjela, u okviru kojeg su ustrojeni.

Članak 127.

Ovlasti i odgovornosti državnih službenika i
namještenika pobliže će se utvrditi Pravilnikom o unutarnjem redu Ministarstva.

V. SLUŽBENICI I
NAMJEŠTENICI MINISTARSTVA

Članak 128.

Poslove i zadatke iz djelokruga Ministarstva,
ovisno o vrsti, složenosti, stručnoj spremi i drugim uvjetima, obavljaju
državni službenici i namještenici, raspoređeni na radna mjesta, sukladno s
propisima.

Okvirni broj državnih službenika i namještenika,
potrebnih za obavljanje poslova iz djelokruga Ministarstva, prikazan je u
tablici, koja je sastavni dio ove Uredbe, a koja se ne objavljuje u »Narodnim
novinama«.

VI. SURADNJA S DRUGIM
TIJELIMA DRŽAVNE UPRAVE TE S PRAVNIM OSOBAMA KOJE IMAJU JAVNE OVLASTI

Članak 129.

Ministarstvo surađuje s drugim tijelima državne
uprave i s pravnim osobama koje imaju javne ovlasti, u svezi s ostvarivanjem
stručnih i upravnih poslova iz djelokruga Ministarstva.

Ministarstvo surađuje i sa stručnim, znanstvenim
i drugim ustanovama i institucijama, radi rješavanja pojedinih stručnih i
upravnih pitanja iz djelokruga Ministarstva.

Članak 130.

Za raspravljanje o pojedinim pitanjima iz
djelokruga Ministarstva, utvrđivanja nacrta propisa, davanja stručnih mišljenja
i prijedloga o značajnim pitanjima iz djelokruga Ministarstva, ministar može
osnivati stručne savjete, odnosno radne grupe.

Aktom o osnivanju utvrđuje se djelokrug i način
rada savjeta, odnosno radne grupe.

VII. PRIJELAZNE I
ZAVRŠNE ODREDBE

Članak 131.

Pitanja od značenja za rad Ministarstva koja
nisu uređena Zakonom, Uredbom o načelima za unutarnje ustrojstvo tijela državne
uprave i ovom Uredbom, uredit će se Pravilnikom o unutarnjem redu Ministarstva
poljoprivrede, šumarstva i vodnoga gospodarstva.

Pravilnikom iz stavka 1. ovoga članka utvrdit će
se radna mjesta za državne službenike i namještenika, s naznakom njihovih osnov­nih poslova i zadaća,
stručnih uvjeta potrebnih za njihovo obavljanje, njihove ovlasti i
odgovornosti, te druga pitanja od značenja za rad Ministarstva.

Nakon stupanja na snagu ove Uredbe, ministar
poljoprivrede, šumarstva i vodnoga gospodarstva će, u roku 60 dana, donijeti
Pravilnik o unutarnjem redu Ministarstva, uz prethodnu suglasnost Središnjeg
ureda za državnu upravu.

Članak 132.

Danom stupanja na snagu ove Uredbe prestaje
važiti Uredba o unutarnjem ustrojstvu Ministarstva poljoprivrede, šumarstva i
vodnoga gospodarstva (»Narodne novine«, br. 42/2004,
92/2004 i 20/2005).

Članak 133.

Ova
Uredba stupa na snagu danom objave u »Narodnim novinama«.

Klasa:
023-03/05-01/05

Urbroj: 5030116-05-2

Zagreb,
8. srpnja 2005.

**Predsjednik**

**dr****. sc.
Ivo Sanader, v. r.**

Uredba, NN 86/2005-1689